Ευρύ φάσμα μέτρων και διεθνή συνεργασία για την τρομοκρατία ζητά η Γερμανία « IKONAPRESS.CZ - zpravodajství ze světa bez cenzury\nΕυρύ φάσμα μέτρων και διεθνή συνεργασία για την τρομοκρατία ζητά η Γερμανία\nOd Šéfredaktor / 31.5.2016 / Komentáře nejsou povolené u textu s názvem Ευρύ φάσμα μέτρων και διεθνή συνεργασία για την τρομοκρατία ζητά η Γερμανία\nΟι δηλώσεις των υπουργών Εσωτερικών και Εξωτερικών της χώρας.\n„Ο εξτρεμισμός και η τρομοκρατία πρέπει να αντιμετωπιστούν με ευρύ φάσμα μέτρων: με την πρόληψη και με την επιβολή του νόμου, σε εθνικό και σε διεθνές επίπεδο», δήλωσε ο υπουργός Εσωτερικών της Γερμανίας Τόμας ντε Μεζιέρ, κατά τη διάρκεια Συνεδρίου για τη μάχη κατά της τρομοκρατίας που διοργανώνει ο ΟΑΣΕ, του οποίου την προεδρία κατά το τρέχον έτος ασκεί το Βερολίνο.\n„Οι εξτρεμιστές και οι τρομοκρατικές οργανώσεις εκμεταλλεύονται τα οφέλη της παγκοσμιοποίησης και της διεθνούς δικτύωσης», εξήγησε ο κ. ντε Μεζιέρ και τόνισε ότι δεν μπορούμε να σταματήσουμε τον εξτρεμισμό με τα σύνορα.\n„Είναι σημαντικό να αντισταθούμε στις ιδεολογίες του μίσους. Πρέπει να ενδυναμώσουμε τους νέους ώστε να αντισταθούν στους μύθους των εξτρεμιστών και να τους ενθαρρύνουμε να συμμετέχουν στις κοινωνικές και τις φιλελεύθερες δημοκρατικές αξίες μας», πρόσθεσε ο γερμανός υπουργός Εσωτερικών.\nΕκτεταμένη μάχη κατά της τρομοκρατίας ζήτησε και ο υπουργός Εξωτερικών της Γερμανίας Φρανκ-Βάλτερ Σταϊνμάιερ τονίζοντας ότι κάτι τέτοιο μπορεί να επιτευχθεί μόνο με διεθνή συνεργασία σε όλα τα επίπεδα.\nΟ αγώνας θα πετύχει „μόνο εάν ασχοληθούμε με την καταπολέμηση της τρομοκρατίας σε όλα τα επίπεδα: από την δίωξη της χρηματοδότησης και της στελέχωσης, μέχρι τις αιτίες της ριζοσπαστικοποίησης», δήλωσε ο κ. Σταϊνμάιερ κηρύσσοντας την έναρξη Συνεδρίου για την Τρομοκρατία.\nΟ ίδιος σημείωσε με έμφαση ότι η τρομοκρατία από ομάδες όπως το λεγόμενο Ισλαμικό Κράτος στρέφονται εναντίον όλων, οι οποίοι θέλουν να ζήσουν ελεύθεροι, ανεξαρτήτως εθνικότητας ή θρησκεύματος. „Στρέφεται εναντίον Χριστιανών και άθεων, εναντίον Εβραίων και Μουσουλμάνων. Έχει διαστάσεις φονταμενταλισμού και φανατισμού», πρόσθεσε.\nΓια να περιοριστεί μακροπρόθεσμα η τρομοκρατία, πρέπει να αντιμετωπίσουμε τις πολιτικές, κοινωνικές και οικονομικές αιτίες της ριζοσπαστικοποίησης και του εξτρεμισμού, τόνισε ο γερμανός υπουργός Εξωτερικών και πρόσθεσε ότι „πρέπει να εφαρμοστούν προληπτικά μέτρα», στα οποία περιλαμβάνονται η βελτίωση των συνθηκών διαβίωσης και εκπαίδευσης και η μεγαλύτερη κοινωνική συμμετοχή ανθρώπων που αισθάνονται ότι δεν έχουν προοπτική.\n„Αυτή η μάχη δεν μπορεί να κερδηθεί μόνο σε κρατικό επίπεδο. Η πρόληψη μπορεί να λειτουργήσει μόνο εφόσον συμμετέχουν οι κοινωνικές δυνάμεις – από την κοινωνία των πολιτών και τους τοπικούς υπεύθυνους μέχρι τις θρησκευτικές κοινότητες», δήλωσε ο κ. Σταϊνμάιερ.\nLast Modified: Květen 31, 2016 @ 9:50 pm\nΟ Γιούνκερ διαμηνύει ότι αδιαφορεί για τις επικρίσεις που δέχεται λόγω των δηλώσεών του για το Brexit


Κυριάκος Μητσοτάκης: «Ρίχνει» το φταίξιμο στην κλιματική κρίση και παραδέχεται λάθος χειρισμούς - «Δεν κάηκαν και πολλά σπίτια!» σοκάρει η ατάκα του\nΚυριάκος Μητσοτάκης: «Ρίχνει» το φταίξιμο στην κλιματική κρίση και παραδέχεται λάθος χειρισμούς – «Δεν κάηκαν και πολλά σπίτια!» σοκάρει η ατάκα του\n12-08-2021 • 14:00μμ\nUPD: 12-08-2021 • 14:36μμ\nΟ πρωθυπουργός δεν σταμάτησε να επαναλαμβάνει ότι θα «μάθει από τα λάθη του»! Στου κασίδη το κεφάλι....\n«Προστατεύσαμε χιλιάδες ανθρώπους»\n«Είμαστε εδώ να μιλήσουμε για όλα, πόσο θωρακισμένοι ήμασταν, τι λάθη κάναμε, αλλά κυρίως τι μας δίδαξε αυτή η δοκιμασία. Η κλιματική κρίση είναι εδώ και μας δείχνει ότι όλα πια πρέπει να αλλάξουν. Από τον προσανατολισμό της οικονομίας μέχρι την ενεργειακή πολιτική. Αποδεικνύεται ότι λάθη κάνει μόνο ο άνθρωπος, όχι η φύση», είπε ο Κυριάκος Μητσοτάκης κατά την εισαγωγική του τοποθέτηση.\nΜάλιστα, απολογούμενος ουσιαστικά για την «συγγνώμη» που είπε στον κόσμο την περασμένη Τρίτη, ανέφερε ότι «μία συγγνώμη σηματοδοτεί την απόφαση για δράση», και πρόσθεσε ότι «ήταν αυθόρμητη, ηθική και προσωπική συμπεριφορά, αλλά και πολιτική πράξη. Η συγγνώμη σηματοδοτεί και την απόφαση για δράση. Γι’ αυτό κάνουμε την αυτοκριτική μας με θάρρος. Είπα με σαφήνεια πως οι ευθύνες θα αποδοθούν την κατάλληλη στιγμή και όχι την ώρα της μάχης. Οι ευθύνες δεν αφορούν μόνο σε πρόσωπα, αλλά και σε δομές. Δεν πρέπει να αποδίδονται εν βρασμώ, αλλά με καθαρό μυαλό».\nΟ ρόλος του Μπένου\n«Θα γίνουν βραχυπρόθεσμες παρεμβάσεις ανακούφισης των πληγέντων. Το πακέτο της στήριξης που δίνουμε είναι το ενδεδειγμένο, λαμβάνοντας υπ’ όψιν την έκταση της καταστροφής. Τον κ. Μπένο τον γνωρίζω καλά, θα συναντηθώ μαζί του την επόμενη Τετάρτη για να βάλουμε μπροστά το σχέδιο για την περιοχή. Θα χρειαστεί να γίνουν πολλές δουλειές στην αποκατάσταση των εδαφών και στην αναδάσωση. Επίσης, θα πρέπει να σχεδιάσουμε ξανά το μοντέλο της τουριστικής ανάπτυξης της Βόρειας Εύβοιας. Καταλαβαίνω την οργή, την απογοήτευση και την απελπισία. Θέλω να τους πω ότι δεν θα μείνουν αβοήθητοι. Ο κ. Τριαντόπουλος θα αναλάβει τη διαχειριστική αρωγή» δήλωσε ο πρωθυπουργός.\nΚαι συνέχισε: «Πρωταρχικός στόχος μας είναι και θα είναι στις φυσικές καταστροφές, η προστασία της ανθρώπινης ζωής και των ζώων. Στη συνέχεια οι περιουσίες και στη συνέχεια το περιβάλλον. Απέδωσε η στρατηγική μας να προστατεύσουμε τους οικισμούς, που μπορεί να άδειασαν, αλλά σώθηκαν. Η κλιματική κρίση επιβάλλει μια δραστικά εκ νέου αντιμετώπιση. Ο νέος κλιματικός νόμος, ο πρώτος στην Ελλάδα, θα ψηφιστεί τους επόμενους μήνες. Αυτή η κυβέρνηση και θέλει, και ξέρει, και μπορεί, και θα ξαναχτίσει κοντά στους πολίτες ό,τι χάθηκε. Οι αποζημιώσεις θα αρχίσουν να καταβάλλονται τις επόμενες ημέρες. Η Εύβοια θα κάνει μία νέα αρχή» ανέφερε ο Κυριάκος Μητσοτάκης.


ΦΕΚ Α 209-2018 | σελίδα 7 | nomoi.info\nγ) Αρμοδιότητες του Τμήματος Μεταβίβασης Μερισμάτων:\nγα) Η επεξεργασία των αιτήσεων για μεταβίβαση δικαιώματος σε μέρισμα στην ορφανική οικογένεια και για την έκδοση των σχετικών αποφάσεων από το Δ.Σ.\nγβ) Η επεξεργασία των αιτήσεων αναθεώρησης των αποφάσεων του Δ.Σ. που αφορούν σε μεταβίβαση δικαιώματος σε μέρισμα στην ορφανική οικογένεια.\nγγ) Η επεξεργασία αιτήσεων ως προς το κληρονομικό δικαίωμα αποβιώσαντος μετόχου εν δυνάμει μερισμα-τούχου, ή των ορφανικών οικογενειών αυτών.\nγδ) Η εισαγωγή των αποφάσεων μεταβίβασης και ενδεχόμενων αναθεωρήσεων αυτών καθώς και των αποφάσεων κληρονομικού δικαιώματος στο Πληροφοριακό Σύστημα και η ηλεκτρονική διαβίβαση τους στο αρμόδιο Τμήμα προς εκτέλεση.\nγε) Οι εισηγήσεις προς το Δ.Σ. σχετικών θεμάτων προς έκδοση αποφάσεων και η διαβίβαση τους στο αρμόδιο Τμήμα προς πληρωμή.\nγστ) Η αλληλογραφία επί ερωτημάτων, ενστάσεων, αιτήσεων, για θέματα που αφορούν στη μεταβίβαση μερίσματος.\nγζ) Η εξυπηρέτηση κοινού μέσω ηλεκτρονικού ταχυδρομείου και τηλεομοιοτυπίας καθώς και με αυτοπρόσωπη παρουσία σε περιπτώσεις που χρήζουν εξειδικευμένης πληροφόρησης.\nγη) Η μέριμνα για την επιστροφή κρατήσεων αποβιωσάντων μετόχων στην ορφανική οικογένεια, σε περίπτωση μη μεταβίβασης δικαιώματος σε μέρισμα και η ενημέρωση του αρμοδίου Τμήματος προς πληρωμή.\nδ) Αρμοδιότητες του Τμήματος Πρόσθετου Χρόνου\nδα) Η επεξεργασία αιτήσεων των μετόχων για αναγνώριση προϋπηρεσίας, η έκδοση σχετικών λογαριασμών οφειλών και η παρακολούθηση της εξόφλησης τους.\nδβ) Η εκκαθάριση της μερίδας του μετόχου όσον αφορά τις οφειλές του για αναγνώριση χρόνου συμμετοχής\nδγ)Η έκδοση βεβαιώσεων εξόφλησης οφειλής για φορολογική ή για κάθε νόμιμη χρήση.\nδδ) Η έκδοση βεβαιώσεως πληρωμής οφειλών από αναγνώριση προϋπηρεσίας.\nδε) Η επεξεργασία των εκκρεμών υποθέσεων για απονομή ατομικού μερίσματος ή μερίσματος ορφανι-κής οικογένειας αποβιώσαντος στην υπηρεσία μετόχου, αναθεώρησης των αποφάσεων αυτών, μεταβίβασης μερίσματος ή απόδοσης Κληρονομικού Δικαιώματος που προκύπτουν με προσμέτρηση οποιουδήποτε πρόσθετου χρόνου συμμετοχής.\nδστ) Η επεξεργασία εκκρεμών υποθέσεων μεταφοράς χρόνου σε άλλους φορείς.\nδζ) Η επεξεργασία εκκρεμών υποθέσεων μεταφοράς συνταξιοδοτικών δικαιωμάτων που αποκτήθηκαν λόγω συμμετοχής στο Μ.Τ.Π.Υ. προς το συνταξιοδοτικό σύστημα των υπαλλήλων των Ευρωπαϊκών Κοινοτήτων.\nδη) Ο υπολογισμός του αναλογιστικού ισοδυνάμου δικαιούχων μερίσματος Δημοσίων Υπαλλήλων με χρόνο συμμετοχής σε χώρα της Ευρωπαϊκής Ένωσης και στην Ελλάδα σε ποσοστό ανάλογα με τα χρόνια, σύμφωνα με τους Κανονισμούς της Ε.Ε.\nδθ) Η εξυπηρέτηση κοινού μέσω ηλεκτρονικού ταχυδρομείου και τηλεομοιοτυπίας καθώς και με αυτοπρόσωπη παρουσία σε περιπτώσεις που χρήζουν εξειδικευμένης πληροφόρησης.\nε)Αρμοδιότητες του Τμήματος Παρακολούθησης Κρατήσεων:\nεα) Η παρακολούθηση και ο έλεγχος της διενέργειας και της απόδοσης των κάθε είδους κρατήσεων των μετόχων, των όποιων άλλων κρατήσεων υπέρ του Μ.Τ.Π.Υ. καθώς και των κρατήσεων επί δαπανών παρελθόντων ετών με βάση τα ηλεκτρονικώς διαβιβαζόμενα αρχεία της Ενιαίας Αρχής Πληρωμών και των πάσης φύσεως αποστελλομένων παραστατικών στοιχείων των φορέων.\nεβ) Η ενημέρωση του Τμήματος Εξωτερικών Ελέγχων για μη διενέργεια ή απόδοση των σχετικών κρατήσεων με σκοπό τον περαιτέρω έλεγχο.\nεγ) Η μηνιαία ενημέρωση της ατομικής μερίδας κάθε μετόχου, με τα αποδιδόμενα ποσά των κρατήσεων του, βάσει των παραστατικών στοιχείων πού έχουν ελεγχθεί.\nεδ) Η εκκαθάριση της μερίδας του μετόχου πριν τον κανονισμό του μερίσματος του.\nεε) Η τήρηση στατιστικών στοιχείων για την πορεία των εισπραττόμενων κρατήσεων για τη διενέργεια προβλέψεων, οικονομοτεχνικών μελετών κ.λπ.\nεστ) Η σύνταξη εκθέσεων υπηρεσίας επί ασκηθείσας προσφυγής ή αγωγής μετόχων, με διαβίβαση φακέλου στα αρμόδια Δικαστήρια και η παρακολούθηση των δικαστικών αποφάσεων που εκδίδονται επί των σχετικών υποθέσεων.\nστ) Αρμοδιότητες του Τμήματος Εξωτερικών Ελέγχων: στα) Ο έλεγχος της ορθής εφαρμογής της νομοθεσίας για τη διενέργεια και απόδοση των κρατήσεων υπέρ\nστγ) Η σύνταξη εκθέσεων αποτελεσμάτων με προσδιορισμό οφειλής και τόκων του ελεγχόμενου φορέα από τυχόν μη παρακράτηση και απόδοση των νομίμων κρατήσεων υπέρ Μ.Τ.Π.Υ. και ο προσδιορισμός οφειλής των μερισματούχων, πρώην υπαλλήλων του ελεγχόμενου φορέα από τυχόν μη παρακράτηση και απόδοση των νομίμων κρατήσεων τους υπέρ Μ.Τ.Π.Υ.\nστδ) Η σύνταξη εκθέσεων υπηρεσίας επί ασκηθείσας προσφυγής ή αγωγής επί καταλογισμών, με διαβίβαση φακέλου στα αρμόδια Δικαστήρια και η παρακολούθηση των δικαστικών αποφάσεων που εκδίδονται επί των σχετικών υποθέσεων.\nστε) Η ενημέρωση σχετικά με την αναγκαιότητα έκδοσης εγκυκλίων προς τους εκκαθαριστές του Δημοσίου και ΝΠΔΔ.\nστζ) Η προετοιμασία έκδοσης χρηματικού εντάλματος για κάλυψη δαπανών ελέγχων εκτός έδρας σε συνεργασία με τα αρμόδια Τμήματα.\nστη) Η συνεργασία και η διενέργεια κοινών ελέγχων με άλλα ελεγκτικά σώματα και φορείς της Δημόσιας Διοίκησης κατά περίπτωση.\nΤεύχος Α' 209/14.12.2018 NEWLINENEWLINE ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ NEWLINENEWLINE 11541 NEWLINENEWLINE γ) Αρμοδιότητες του Τμήματος Μεταβίβασης Μερισμάτων: NEWLINENEWLINE γα) Η επεξεργασία των αιτήσεων για μεταβίβαση δικαιώματος σε μέρισμα στην ορφανική οικογένεια και για την έκδοση των σχετικών αποφάσεων από το Δ.Σ. NEWLINENEWLINE γβ) Η επεξεργασία των αιτήσεων αναθεώρησης των αποφάσεων του Δ.Σ. που αφορούν σε μεταβίβαση δικαιώματος σε μέρισμα στην ορφανική οικογένεια. NEWLINENEWLINE γγ) Η επεξεργασία αιτήσεων ως προς το κληρονομικό δικαίωμα αποβιώσαντος μετόχου εν δυνάμει μερισμα-τούχου, ή των ορφανικών οικογενειών αυτών. NEWLINENEWLINE γδ) Η εισαγωγή των αποφάσεων μεταβίβασης και ενδεχόμενων αναθεωρήσεων αυτών καθώς και των αποφάσεων κληρονομικού δικαιώματος στο Πληροφοριακό Σύστημα και η ηλεκτρονική διαβίβαση τους στο αρμόδιο Τμήμα προς εκτέλεση. NEWLINENEWLINE γε) Οι εισηγήσεις προς το Δ.Σ. σχετικών θεμάτων προς έκδοση αποφάσεων και η διαβίβαση τους στο αρμόδιο Τμήμα προς πληρωμή. NEWLINENEWLINE γστ) Η αλληλογραφία επί ερωτημάτων, ενστάσεων, αιτήσεων, για θέματα που αφορούν στη μεταβίβαση μερίσματος. NEWLINENEWLINE γζ) Η εξυπηρέτηση κοινού μέσω ηλεκτρονικού ταχυδρομείου και τηλεομοιοτυπίας καθώς και με αυτοπρόσωπη παρουσία σε περιπτώσεις που χρήζουν εξειδικευμένης πληροφόρησης. NEWLINENEWLINE γη) Η μέριμνα για την επιστροφή κρατήσεων αποβιωσάντων μετόχων στην ορφανική οικογένεια, σε περίπτωση μη μεταβίβασης δικαιώματος σε μέρισμα και η ενημέρωση του αρμοδίου Τμήματος προς πληρωμή. NEWLINENEWLINE δ) Αρμοδιότητες του Τμήματος Πρόσθετου Χρόνου NEWLINENEWLINE Συμμετοχής: NEWLINENEWLINE δα) Η επεξεργασία αιτήσεων των μετόχων για αναγνώριση προϋπηρεσίας, η έκδοση σχετικών λογαριασμών οφειλών και η παρακολούθηση της εξόφλησης τους. NEWLINENEWLINE δβ) Η εκκαθάριση της μερίδας του μετόχου όσον αφορά τις οφειλές του για αναγνώριση χρόνου συμμετοχής NEWLINENEWLINE δγ)Η έκδοση βεβαιώσεων εξόφλησης οφειλής για φορολογική ή για κάθε νόμιμη χρήση. NEWLINENEWLINE δδ) Η έκδοση βεβαιώσεως πληρωμής οφειλών από αναγνώριση προϋπηρεσίας. NEWLINENEWLINE δε) Η επεξεργασία των εκκρεμών υποθέσεων για απονομή ατομικού μερίσματος ή μερίσματος ορφανι-κής οικογένειας αποβιώσαντος στην υπηρεσία μετόχου, αναθεώρησης των αποφάσεων αυτών, μεταβίβασης μερίσματος ή απόδοσης Κληρονομικού Δικαιώματος που προκύπτουν με προσμέτρηση οποιουδήποτε πρόσθετου χρόνου συμμετοχής. NEWLINENEWLINE δστ) Η επεξεργασία εκκρεμών υποθέσεων μεταφοράς χρόνου σε άλλους φορείς. NEWLINENEWLINE δζ) Η επεξεργασία εκκρεμών υποθέσεων μεταφοράς συνταξιοδοτικών δικαιωμάτων που αποκτήθηκαν λόγω συμμετοχής στο Μ.Τ.Π.Υ. προς το συνταξιοδοτικό σύστημα των υπαλλήλων των Ευρωπαϊκών Κοινοτήτων. NEWLINENEWLINE δη) Ο υπολογισμός του αναλογιστικού ισοδυνάμου δικαιούχων μερίσματος Δημοσίων Υπαλλήλων με χρόνο συμμετοχής σε χώρα της Ευρωπαϊκής Ένωσης και στην Ελλάδα σε ποσοστό ανάλογα με τα χρόνια, σύμφωνα με τους Κανονισμούς της Ε.Ε. NEWLINENEWLINE δθ) Η εξυπηρέτηση κοινού μέσω ηλεκτρονικού ταχυδρομείου και τηλεομοιοτυπίας καθώς και με αυτοπρόσωπη παρουσία σε περιπτώσεις που χρήζουν εξειδικευμένης πληροφόρησης. NEWLINENEWLINE ε)Αρμοδιότητες του Τμήματος Παρακολούθησης Κρατήσεων: NEWLINENEWLINE εα) Η παρακολούθηση και ο έλεγχος της διενέργειας και της απόδοσης των κάθε είδους κρατήσεων των μετόχων, των όποιων άλλων κρατήσεων υπέρ του Μ.Τ.Π.Υ. καθώς και των κρατήσεων επί δαπανών παρελθόντων ετών με βάση τα ηλεκτρονικώς διαβιβαζόμενα αρχεία της Ενιαίας Αρχής Πληρωμών και των πάσης φύσεως αποστελλομένων παραστατικών στοιχείων των φορέων. NEWLINENEWLINE εβ) Η ενημέρωση του Τμήματος Εξωτερικών Ελέγχων για μη διενέργεια ή απόδοση των σχετικών κρατήσεων με σκοπό τον περαιτέρω έλεγχο. NEWLINENEWLINE εγ) Η μηνιαία ενημέρωση της ατομικής μερίδας κάθε μετόχου, με τα αποδιδόμενα ποσά των κρατήσεων του, βάσει των παραστατικών στοιχείων πού έχουν ελεγχθεί. NEWLINENEWLINE εδ) Η εκκαθάριση της μερίδας του μετόχου πριν τον κανονισμό του μερίσματος του. NEWLINENEWLINE εε) Η τήρηση στατιστικών στοιχείων για την πορεία των εισπραττόμενων κρατήσεων για τη διενέργεια προβλέψεων, οικονομοτεχνικών μελετών κ.λπ. NEWLINENEWLINE εστ) Η σύνταξη εκθέσεων υπηρεσίας επί ασκηθείσας προσφυγής ή αγωγής μετόχων, με διαβίβαση φακέλου στα αρμόδια Δικαστήρια και η παρακολούθηση των δικαστικών αποφάσεων που εκδίδονται επί των σχετικών υποθέσεων. NEWLINENEWLINE στ) Αρμοδιότητες του Τμήματος Εξωτερικών Ελέγχων: στα) Ο έλεγχος της ορθής εφαρμογής της νομοθεσίας για τη διενέργεια και απόδοση των κρατήσεων υπέρ NEWLINENEWLINE Μ.Τ.Π.Υ. NEWLINENEWLINE στβ) Η διενέργεια επιτόπιου ή εξ αποστάσεως ελέγχου σε υπηρεσίες, φορείς και νομικά πρόσωπα του δημοσίου σε όλη την επικράτεια. NEWLINENEWLINE στγ) Η σύνταξη εκθέσεων αποτελεσμάτων με προσδιορισμό οφειλής και τόκων του ελεγχόμενου φορέα από τυχόν μη παρακράτηση και απόδοση των νομίμων κρατήσεων υπέρ Μ.Τ.Π.Υ. και ο προσδιορισμός οφειλής των μερισματούχων, πρώην υπαλλήλων του ελεγχόμενου φορέα από τυχόν μη παρακράτηση και απόδοση των νομίμων κρατήσεων τους υπέρ Μ.Τ.Π.Υ. NEWLINENEWLINE στδ) Η σύνταξη εκθέσεων υπηρεσίας επί ασκηθείσας προσφυγής ή αγωγής επί καταλογισμών, με διαβίβαση φακέλου στα αρμόδια Δικαστήρια και η παρακολούθηση των δικαστικών αποφάσεων που εκδίδονται επί των σχετικών υποθέσεων. NEWLINENEWLINE στε) Η ενημέρωση σχετικά με την αναγκαιότητα έκδοσης εγκυκλίων προς τους εκκαθαριστές του Δημοσίου και ΝΠΔΔ. NEWLINENEWLINE στζ) Η προετοιμασία έκδοσης χρηματικού εντάλματος για κάλυψη δαπανών ελέγχων εκτός έδρας σε συνεργασία με τα αρμόδια Τμήματα. NEWLINENEWLINE στη) Η συνεργασία και η διενέργεια κοινών ελέγχων με άλλα ελεγκτικά σώματα και φορείς της Δημόσιας Διοίκησης κατά περίπτωση. NEWLINENEWLINE


Skoda Fabia R5: Το οδηγούμε! - 4troxoi.gr\nΕπιτέλους. Αν και ο Γιάνος κάθισε δεξιά για να «βλέπει» και να βοηθήσει, αποδείχθηκε και εξαιρετικός συνοδηγός, έχοντας τα δύο του μάτια συνδεδεμένα με διπλή ευθύνη. Στο δρόμο, όπου «πάμε Στράτη, ευθείες είναι» (παρά τα χασίματα και τις ύπουλες καμπές), αλλά και με υποδείξεις για τη λειτουργία της πολεμικής μηχανής. Άλλωστε, αυτός ξέρει ότι πρέπει να ολοκληρωθεί η φωτογράφιση και να πάνε ο Σωκράτης με τον Χάρη στην πανηγυρική εκκίνηση, όπου η παρέλαση των τοπικών αρχόντων, και την επομένη να πυροβολήσουν ώστε απλά και γρήγορα να προσθέσουν, πλήρωμα και ομάδα, έναν ακόμα τίτλο στο παλμαρέ τους. Ο ίδιος, βέβαια… καταδικάστηκε από τον Τσολακίδη, που πληρώνει και δεν του αρέσουν οι αντιρρήσεις, να εμπιστευτεί τη μηχανή του και την ακεραιότητά του σε έναν 60χρονο πρώην οδηγό αγώνων, που οπτικά και λόγω κιλών, δεν τον εμπνέει κιόλας.\nΨύχραιμος όμως. Στιγμιαία πρέπει να σκέφτηκε «αφού δε χωράς, Μr Stratis, θα γλιτώσουμε», αλλά το θέλαμε πολύ και δεν το κρύψαμε. Στριμωγμένος, ακόμα και ο μισός έξω, «θα οδηγήσω και θα φωτογραφίσουμε, Μr Janos». Άντε να του εξηγήσεις πόσο εύκολο είναι όλο αυτό ακόμα κι έτσι, σε σχέση με το δεξιοτίμονο Micra στους Πενταγιούς, αλλά δεν είναι της στιγμής, ενώ τότε ήταν 1990 και σήμερα 2017, και μόνο στο μυαλό σου ήταν σαν χθες…\nΤο σίγουρο είναι πως δεθήκαμε, και ας μην καθίσαμε σωστά. Καμία σχέση με σωστή θέση οδήγησης και, σε σχέση με τον Σωκράτη, είμαστε 2/1 – όντας ξανά υπέρβαρος ο υπογράφων. Καμία σχέση με «Στρατισίνο», αλλά είναι η ευθύνη που επιβάλλει τη σύνεση, και βέβαια την προσαρμογή. Ατού μας η εμπειρία, κάτι που η κακή φυσική κατάσταση δεν περιορίζει.\nΜΗΚ.xΠΛ.: 3.944×1.820 χλστ.\nΕΛΑΣΤΙΚΑ: 8×18 (άσφαλτος) / 7×15 (χώμα)\nFabia R5SkodaΑγωνιστική γνωριμίαΣωκράτης Τσολακίδης


ΑΝΤΑΡΣΙΑ ΣΤΟ ΑΙΓΑΙΟ – ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΑ: θα περιμένουμε την κα Μενδώνη | Chios News\nΑρχική Νέα Τοπικά ΑΝΤΑΡΣΙΑ ΣΤΟ ΑΙΓΑΙΟ – ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΑ: θα περιμένουμε την κα Μενδώνη\nΑΝΤΑΡΣΙΑ ΣΤΟ ΑΙΓΑΙΟ – ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΑ: θα περιμένουμε την κα Μενδώνη\nΜας προκαλούν; Θα τους περιμένουμε..\nΜε τους εργαζόμενους στις υπηρεσίες του ΥΠΠΟΤ να εργάζονται σε άθλιες συνθήκες εργασίας, με βρωμιά, δυσοσμία, σάκους απορριμμάτων, περιττά έπιπλα, παρατημένα μηχανήματα νερού και άδεια μπουκάλια, στους διαδρόμους που κινούνται πολίτες και Υπάλληλοι. Με γραφεία και τουαλέτες που καθαρίζονται 1 φορά κάθε 10 μέρες, πολλές φορές και αργότερα και αρκετά κρούσματα λοιμώξεων. Με τις ελάχιστες καθαρίστριες που έχουν απομείνει να καταβάλλουν κάθε δυνατή προσπάθεια, αλλά να μην επαρκούν ενώ οι ίδιοι οι εργαζόμενοι πέραν των καθηκόντων τους ασκούν πλέον και καθήκοντα καθαριστών – στριών. Με τους εργαζόμενους να καλύπτουν με δικά τους έξοδα τις δαπάνες υλικών καθαριότητας (χαρτιά υγείας, σαπούνι για το πλύσιμο χεριών, απορρυπαντικά κ.α.), αρκετές δε φορές καλύπτουν και δαπάνες που απαιτούνται για την ολοκλήρωση έργων της Υπηρεσίας, όπως για αναλώσιμα υλικά, οδοιπορικά, ακόμα και χρήση των προσωπικών τους κινητών για υπηρεσιακές ανάγκες μιας και τα τηλέφωνα στις υπηρεσίες τους δεν λειτουργούν(βλ. Σουλτάνη), σε μια περίοδο περικοπών στους μηνιαίους μισθούς «έκπληξη».\nΕίναι προκλητικό την ίδια στιγμή που, καθ’ ομολογία της πολιτικής ηγεσίας του ΥΠΠΟΤ, δεν υπάρχουν χρήματα, να πραγματοποιούνται ανακαινίσεις στα γραφεία της Ηγεσίας του ΥΠΠΟΤ, ενώ στις Διευθύνσεις του ίδιου κτηρίου και των περιφερειακών επικρατούν άθλιες συνθήκες. Παράλληλα στην Ακρόπολη να προπηλακίζονται, να ψεκάζονται με δακρυγόνα και χημικά και να συλλαμβάνονται συμβασιούχοι εργαζόμενοι που κινητοποιούνται (ιδού η αντίληψή της εκάστοτε αστικής και σοσια-ληστρικής εξουσίας για τον πολιτισμό), επειδή δεν τους έχουν καταβληθεί δεδουλευμένα μηνών και σύντομα θα πεταχτούν στο δρόμο στα πλαίσια της πλήρους απαξίωσης και διάλυσης του δημοσίου τομέα που επιχειρούν οι κυβέρνησεις ΝΔ-ΠΑΣΟΚ (βλ. κατάσταση σε παιδεία, υγεία, μεταφορές) εδώ και χρόνια προκειμένου να δώσουν βορά στο ιδιωτικό κεφάλαιο κάθε τομέα της κοινωνικής ζωής.\nΚαλά θα κάνουν η κα. Μενδώνη και οι της ίδιας συνομοταξίας (γαλαζοπράσινοι) φίλοι της να το σκεφτούν καλύτερα πρωτού ξαναψεκάσουν εργαζόμενους που παλεύουν για αυτά που δικαιούνται, για αυτά που τους κλέβουν, για τις ζωές τους τις ίδιες. Καλό επίσης θα ήταν να το ξανασκεφτούν πρωτού αποφασίσουν να οργανώσουν φιέστες και επισκέψεις που θυμίζουν προεκλογικές περιοδείες, για να επιδείξουν δήθεν έργο και “ανάπτυξη” (απορίας άξιο τι είδους ανάπτυξη αφορά των 90000 ευρώ άλογο του Πλαστήρα). Γιατί θα πρέπει να τα ξανασκεφτούν όλα αυτά; Γιατί εμείς θα τους περιμένουμε. Οι αναβολές από μέρα σε μέρα της επίσκεψής τους, καθώς και οι δήθεν αόριστες για την ημερομηνία ανακοινώσεις της επίσκεψής τους δεν θα τους σώσουν. Εκεί απέναντί τους θα είμαστε και θα τους περιμένουμε με όλο τον αγωνιζόμενο κόσμο της Χίου, που βαρέθηκε πια να τον κοροϊδεύουν και να του πίνουν το αίμα.\nΌλοι στην προεκλογική “αναπτυξιακή” περιοδεία των Μενδώνη, Θεολογίτου, Τσουρή τη Δευτέρα στη Χίο, να τους δώσουμε το “καλωσόρισμα” που τους αρμόζει..


«Γεννάτε, γιατί χανόμαστε» και άλλα παραμύθια - Press Publica | Δημοσιογραφία για το δημόσιο συμφέρον\nΑρχική Παρεμβάσεις «Γεννάτε, γιατί χανόμαστε» και άλλα παραμύθια\n«Γεννάτε, γιατί χανόμαστε» και άλλα παραμύθια\nΚαθώς ίσως γνωρίζετε, η κυρία του μεταξοσκώληκα γεννά μια φορά στη ζωή της 400 με 500 αβγά και μετά πεθαίνει. Ενώ η λέαινα γεννά ένα μόνο «κουταβάκι» και επιζεί καμαρώνοντάς το να μεγαλώνει. Το πολύ απλό ερώτημα είναι, γιατί η κυρία του μεταξοσκώληκα γεννά γύρω στα 400 αβγά και η κυρία του λιονταριού μόνο ένα λιονταράκι. Γιατί, ας πούμε, να μη γίνεται το αντίθετο; Εντάξει. Αν η κυρία του μεταξοσκώληκα γεννούσε ένα μόνο αβγό και μετά πέθαινε, θα είχαν εξαφανιστεί οι μεταξοσκώληκες, πριν ο άνθρωπος να ανακαλύψει το μετάξι. Κι αν η λέαινα γεννούσε 400 μωρά τη φορά, μάλλον δεν θα υπήρχαν άνθρωποι να ανακαλύψουν το μετάξι. Θα τους είχαν φάει τα λιοντάρια.\nΕίναι περίπου ξεκάθαρο ότι ο αριθμός των γεννήσεων καθορίζεται από τη φύση μέσα στα πλαίσια συγκεκριμένων συνθηκών. Η επιδίωξη του ανθρώπου, αλλού να τις περιορίσει με ομαδικές στειρώσεις πληθυσμών κι αλλού να τις αυξήσει με εκκλήσεις και δήθεν μέτρα, ή μεγάλη κουταμάρα είναι ή υποκρύπτει κάποιες ανομολόγητες επιδιώξεις: Κάποιοι προσπαθούν να κερδίσουν από την όλη υπόθεση.\nΑς πούμε ότι ξαφνικά όλοι και όλες που βρίσκονται στην κατάλληλη ηλικία, αποφασίζουν να συνδράμουν το κατά δύναμιν για να σώσουν τον απειλούμενο εθνικό πληθυσμό. Σε εννιά μήνες, θα γεννηθούν ένα εκατομμύριο παιδιά. Σε είκοσι χρόνια, θα ψάχνουν όλα να βρουν δουλειά. Άντε και τη βρήκαν. Σε εξήντα πέντε, θα έχουμε σε μια χρονιά ένα εκατομμύριο συνταξιούχους, που κάθε χρόνο θα αυξάνονται ανάλογα με την επίδοση των Ελλήνων στις γεννήσεις.\nΕυτυχώς, ποτέ οι Έλληνες δεν συγκινήθηκαν μαζικά στις εκκλήσεις που αποσκοπούν στην αύξηση των γεννήσεων. Παρ’ όλο που, χρόνια τώρα, γινόμαστε μάρτυρες μιας πραγματικά τραγελαφικής κατάστασης σχετικά με τους αριθμούς. Και το δυστύχημα είναι ότι έχει περάσει η άποψη πως κινδυνεύουμε ως λαός με αφανισμό, αν και ποτέ δεν είμαστε περισσότεροι.\nΌμως, μέσα στη σύγχυση, όλο και κάποιοι βγάζουν το κατιτίς τους με την όλη υπόθεση. Αφήνοντας ελεύθερο το πεδίο στους ανεγκέφαλους που θέλουν σώνει και καλά να σώσουν την Ελλάδα εξοντώνοντάς την. Κατά την ταπεινή μου άποψη, το τρίπτυχο «Γήρανση του πληθυσμού – Υπογεννητικότητα – Δημογραφικό πρόβλημα» δεν αφορά τους Έλληνες. Το κατασκεύασαν και το συντηρούν ανόητοι, για να το εκμεταλλεύονται επιτήδειοι.\nΥπάρχουν, βέβαια, και οι στατιστικές, που αποδεικνύουν ότι οι γεννήσεις χρόνο με τον χρόνο μειώνονται. Αμφισβητώ όμως στον κάθε «ειδικό» το δικαίωμα να παραπληροφορεί τον κόσμο. Όταν μιλάς λέγοντας μισή αλήθεια, τότε λες ψέματα και συνειδητά ή ασύνειδα εξαπατάς την κοινωνία.\nΑν πάρουμε τους πίνακες επιβίωσης, θα δούμε ότι σε κάθε 100.000 παιδιά που γεννήθηκαν το 1928, τον επόμενο χρόνο επιζούσαν 84.290. Πεντάχρονα πρόλαβαν να γίνουν 74.512. Δηλαδή, ένα στα τέσσερα παιδιά που γεννήθηκαν στην Ελλάδα το 1928, δεν πρόλαβε να κλείσει τα πέντε του. Ο αντίστοιχη αναλογία, στα 1990, ήταν ένα στα εκατό: Στα 100.000 παιδιά, τα 98.943 μπόρεσαν να γιορτάσουν τα πέμπτα γενέθλιά τους. Η μείωση των γεννήσεων είναι ένα στενά επαγγελματικό πρόβλημα που αφορά τη μελλοντική μείωση της πελατείας των μαιευτήρων και των μαιευτικών κλινικών. Κανέναν άλλον.\nΌλες αυτές οι εκκλήσεις θέλουν να αγνοούν την απλή πραγματικότητα: Τον 17ο αιώνα, ο μέσος όρος ζωής του ανθρώπου σε παγκόσμια κλίμακα ήταν τα είκοσι χρόνια, ενώ στα μέσα του 20ού έφτασε τα εξήντα. Και τον 17ο αιώνα η βρεφική και παιδική θνησιμότητα ήταν 800 τοις χιλίοις, ενώ στα μέσα του 20ού μόλις 400 τοις χιλίοις. Και πάλι, ήταν μεγάλη. Αν όμως, στα μέσα του 20ού αιώνα οι αριθμοί των γεννήσεων ακολουθούσαν τους ρυθμούς του 17ου αιώνα, τότε δε θα χρειαζόμαστε πολέμους για να αλληλοσκοτωθούμε. Θα το κάναμε σε καθημερινή βάση. Επειδή δε θα χωρούσαμε πάνω στην έρημη τη Γη.\nΔιότι, ναι μεν ο πληθυσμός ενός κράτους υπόκειται σε αυξομειώσεις, τα τετραγωνικά του, όμως, είναι δεδομένα και σταθερά. Εκτός κι αν αρχίσουμε α λα Χίτλερ να αναζητούμε «ζωτικό χώρο». Τον οποίο, βέβαια, θα αναζητούν και οι άλλοι.\nΝα μιλήσουμε λιγάκι για μουσικούς; Ο Γιόχαν Σεμπάστιαν Μπαχ ανήκει στον 17ο αιώνα. Παντρεύτηκε δυο φορές κι απόκτησε συνολικά είκοσι παιδιά. Από αυτά, επέζησαν έντεκα. Ο Φραντς Σούμπερτ ανήκε σε ζευγάρι που απόκτησε 13 παιδιά. Επέζησαν ο κατοπινός συνθέτης κι ένας μόνο αδερφός του. Φαντάζεστε κάθε οικογένεια σήμερα να αποκτούσε τόσα παιδιά, να επιζούσαν όλα και να φτάνανε στα 75 τους χρόνια; Θα μιλούσαμε για γήρανση, για ξαναμωράματα ή για απέραντο τρελοκομείο;\nΤο 48% των γυναικών κάθε ηλικίας που πέθαναν το 1936, ήταν άγαμες. Κατά συνέπεια, μπορούμε να υποθέσουμε ότι ποτέ τους δεν απόκτησαν παιδιά. Δεν έχω αριθμούς αλλά, για να μην πούμε πιο μεγάλο νούμερο, θεωρώ ότι ένα 2% των παντρεμένων που πέθαναν εκείνη τη χρονιά, είναι μέσα στις πιθανότητες να πήγαν άτεκνες. Εκ του ασφαλούς, λοιπόν, μπορούμε να υποθέσουμε ότι, τότε, τουλάχιστον η μια στις δυο γυναίκες ποτέ της δε γνώρισε τη χαρά ν’ αποκτήσει παιδί. Οι υπόλοιπες μάθαιναν στην πράξη ότι σε κάθε τέσσερα παιδιά που θα γεννούσαν, το ένα δεν επρόκειτο να φτάσει στην ηλικία των πέντε χρόνων.\nΑπό την άλλη πλευρά, η μαμά φύση ενδιαφερόταν για την ασφαλή διαιώνιση του είδους που λέγεται ελληνικός πληθυσμός. Μοιραία, όσες μπορούσαν να γεννήσουν και είχαν και το απαραίτητο σ’ αυτή την περίπτωση έτερον ήμισυ, επιφορτίζονταν με το βαρύ καθήκον της υπερπαραγωγής. Να ’τη λοιπόν η ανάγκη που δημιούργησε τις πολύτεκνες οικογένειες. Το 1936, γεννήθηκαν 193.243 παιδιά. Διπλάσια από όσα σήμερα. Τότε, ο πληθυσμός της Ελλάδας δεν έφτανε καν τα επτά εκατομμύρια. Σήμερα, ξεπερνά τα δέκα. Το θέμα δεν είναι, πόσα παιδιά γεννιούνται. Το θέμα είναι, πόσα επιζούν. Πόσα μεγαλώνουν.\nΖούμε στην εποχή της θεοποίησης των αριθμών χωρίς να παίρνουμε υπόψη την αληθινή σημασία τους: Αντί να πανηγυρίσουμε για τις καλύτερες κοινωνικές συνθήκες, γκρινιάζουμε. Κι ας φτάσαμε στο σημείο να περιορίζονται μόλις στο 8,9% οι γυναίκες που το 1989 πέθαναν άγαμες. Με άγνωστο το ποσοστό από αυτές που πραγματικά δεν είχαν γνωρίσει τη χαρά του έρωτα. Γιατί άλλο ανύπαντρη το 1936 κι άλλο το 1989 ή σήμερα.\nΜε δοσμένες τις μετρήσεις της τελευταίας προπολεμικής διαθέσιμης στατιστικής των γεννήσεων, μπορούμε να κάνουμε μια χρήσιμη αναγωγή στη μονάδα: Το 1936, o ελληνικός πληθυσμός ήταν γύρω στα 7.345.000 άτομα με τις γυναίκες να αριθμούν 3.686.000, από τις οποίες θεωρητικά μόνον οι μισές είχαν δυνατότητα τεκνοποίησης (παντρεμένες και γόνιμες). Γεννήθηκαν εκείνη τη χρονιά 193.000 παιδιά. Σε κάθε νεογέννητο δηλαδή, αναλογούσαν 9,5 με δυνατότητα να γεννήσουν γυναίκες.\nΣτα 1991, μετρήθηκαν 10.259.000 άτομα, με τις γυναίκες να φθάνουν τις 5.204.000, από τις οποίες δυνάμει ικανές να γεννήσουν ήσαν 4.684.000 (το 90% του συνόλου). Αν ξαφνικά, με έναν τρόπο μαγικό, οι γεννήσεις επανέρχονταν στους ρυθμούς του 1936, δηλαδή στη μια γέννηση ανά 9,5 γυναίκες που μπορούν να τεκνοποιήσουν, το 1991 θα είχαν γεννηθεί 495.892 παιδιά! Αφαιρώντας τους θανάτους εκείνης της χρονιά, θα έμενε ένα καθαρό υπόλοιπο περίπου 400.000 ατόμων που θα είχαν προστεθεί στον πληθυσμό της Ελλάδας. Αν αυτό συνεχιζόταν, στα τέλη του 2000, ο πληθυσμός της χώρας θα ήταν πάνω από 13.000.000 και το 2010 θα είχε ξεπεράσει τα 18.000.000! Αν, λοιπόν, επανέρχονταν οι ρυθμοί γεννήσεων του 1936 στη σημερινή πραγματικότητα, γρήγορα η Ελλάδα δε θα επαρκούσε να χωρέσει τους κατοίκους της. Μοιραία, θα αναζητούσε ζωτικό χώρο α λα Χίτλερ. Με επίσης α λα Χίτλερ εξόντωση των πληθυσμών που κατοικούν στον υπό κατάληψη «ζωτικό χώρο».\nΤο ευτύχημα είναι ότι καμιά οργάνωση, καμιά κυβέρνηση και καμιά κίνηση δεν είναι σε θέση να τα βάλει με τη μαμά φύση. Και η μαμά φύση φροντίζει να κρατά τις ισορροπίες. Κυρίαρχο παράδειγμα του τι αυτό σημαίνει, στο θέμα των γεννήσεων, αποτελούν οι πολύτεκνες οικογένειες. Οι οποίες φθίνουν ολοταχώς:\nΣτα 1989 είχαν γεννηθεί 101.519 μωρά. Από αυτά, τα 95.544 ήταν παιδιά συνηθισμένων οικογενειών και κάλυπταν το 94% των γεννήσεων. Άλλα 3.366 μωρά ήταν τέταρτα των γονιών τους, οι οποίοι με την απόκτησή τους περνούσαν στον χώρο των πολυτέκνων. Αντιπροσώπευαν το 3,31% των γεννήσεων. Ήδη πολυτέκνων παιδιά ήταν μόλις 1.609 νεογέννητα και αντιπροσώπευαν το 1,58% των γεννήσεων! Με άλλα λόγια, η περιβόητη συνεισφορά των πολυτέκνων, παλιών και νέων, περιοριζόταν στο κάτι πιο πάνω από ένα 5% των γεννήσεων.\nΦυσικά, όποιον πολύτεκνο κι ανήμπορο να μεγαλώσει τα παιδιά του κι αν ρωτήσετε, θα σας πει ότι τα κουτσούβελα τα στέλνει ο θεός. Εκείνος δεν κάνει τίποτα σχετικά. Εκτός κι αν είναι συνδικαλιστής του πολυτεκνισμού, οπότε θα αραδιάσει τις μεγάλες υπηρεσίες που προσφέρουν οι πολύτεκνοι στην πατρίδα.\nΒλέπετε, η μαμά φύση φροντίζει για το καλό του ανθρώπου ως σύνολο. Δεν μπορεί κι ούτε θέλει να ασχολείται με ανόητους. Διότι μόνον ανόητος μπορεί να είναι όποιος συνεχίζει να αραδιάζει παιδιά, τα οποία δεν μπορεί να θρέψει και αναθρέψει.\nΟ άνθρωπος ανακάλυψε τον οικογενειακό προγραμματισμό για να έρθει σε λογαριασμό με τη φύση. Το δυστύχημα είναι ότι ελάχιστοι και ελάχιστες καταφεύγουν σ’ αυτόν. Με άλλοθι ότι «τα παιδιά τα στέλνει ο θεός». Και με τον πατέρα εθνικά υπερήφανο. Θα το έχετε και σεις διαπιστώσει ότι, όταν ένας πολύτεκνος πέφτει στο κρεβάτι με τη γυναίκα του, αυτόματα σκέφτεται το εθνικό συμφέρον. Κι αν η σύζυγος δεν έχει όρεξη, της υπενθυμίζει τα καθήκοντά της ως πατριώτισσας απέναντι στην πατρίδα: «Έλα καλή μου να κάνουμε ένα παιδάκι, να έχει η Ελλάδα στρατό να πολεμήσει, που μας απειλούν οι Τούρκοι». Κι αν εκείνη του διαμαρτυρηθεί ότι δε θέλει το παιδί της να πάει στον πόλεμο και να σκοτωθεί, την καθησυχάζει: «Μην ανησυχείς, θα το βγάλουμε προστάτη οικογένειας και θα τη γλιτώσει».\nΦυσικά και δεν είναι όλοι έτσι. Φυσικά και υπάρχουν κι εκείνοι που θέλουν τέσσερα και πέντε παιδιά γύρω από το τραπέζι ξεκινώντας από την ελπίδα ή τη βεβαιότητα ότι αντέχουν οικονομικά να τα μεγαλώσουν. Υπάρχει όμως ένα σεβαστό κομμάτι του ελληνικού πληθυσμού που απαρτίζεται από άνδρες, οι οποίοι χωρίζουν τους απογόνους τους σε παιδιά και κορίτσια. Μερικοί αποκτούν αγόρι με την πρώτη προσπάθεια κι όλα καλά. Άλλοι ζουν την τραγωδία της απόκτησης κοριτσιού, αντί για πρώτο παιδί. Ξαναπροσπαθούν. Αν τους βγει αγόρι, αποκαθίσταται ο βαναύσως τρωθείς εγωισμός. Αν είναι πάλι κορίτσι, ή τα παρατάνε ή χωρίζουν ή ξαναπροσπαθούν. Τρίτη και τέταρτη και πέμπτη φορά, ώσπου να αποκτηθεί νόμιμος συνεχιστής του ενδόξου ονόματος ή ώσπου να απογοητευτούν.\nΣτο μεταξύ διάστημα, έχει αυξηθεί ο γυναικείος πληθυσμός της χώρας, ζωή να ’χει. Αυτός και μόνο είναι ο λόγος που οι γυναίκες σε κάθε απογραφή βγαίνουν καμιά εκατονπενηνταριά χιλιάδες περισσότερες από τους άνδρες. Αντιλαμβάνεστε, πόσο μετράει ο εξ ανατολών κίνδυνος για την ανάγκη παροχής επιδομάτων στους πολύτεκνους.\nΚαι βέβαια, γνωρίζω ότι υπάρχουν άνθρωποι που απλά θέλουν πολλά παιδιά. Αν μπορούν να τα μεγαλώσουν, με γεια τους με χαρά τους. Κι εγώ θα ήθελα να έχω τέσσερα πιτσιρίκια γύρω από το οικογενειακό τραπέζι. Αν τα αποκτούσα, δε θα ήμουν σε θέση να τα ταΐσω. Σταμάτησα στα δύο κι αγωνιούσα να τα αναθρέψω κατά τη δική μου άποψη περί σωστού. Σκεφθείτε να είχα παραπάνω.\n(παλαιότερο κείμενό μου, που ξανάλθε στην επικαιρότητα)\nΠροηγούμενο άρθροNew York Times: Επιλογή της Κομισιόν οι απάνθρωπες συνθήκες στη Μόρια\nΕπόμενο άρθροΤα Κυριακάτικα πρωτοσέλιδα, 7/10/18


Χωριά Πελοποννήσου: Η όμορφη Καρύταινα Αρκαδίας - TravelPeloponnisos.gr\nΑρχική ΑΡΚΑΔΙΑ ΣΤΕΜΝΙΤΣΑ - ΚΑΡΥΤΑΙΝΑ Χωριά Πελοποννήσου: Η όμορφη Καρύταινα Αρκαδίας\nΧωριά Πελοποννήσου: Η όμορφη Καρύταινα Αρκαδίας\nΗ Καρύταινα (και Καρίταινα) είναι χωριό της Γορτυνίας της Π.Ε. Αρκαδίας. Βρίσκεται σε υψόμετρο 582 μ, στο βουνό Αγιος Ηλίας (ή Ακρειοβούνι) απέχει 16 χλμ από την Μεγαλόπολη που ειναι και η εδρα του Δήμου και 54χλμ. από την Τρίπολη.\nΕίναι χτισμένη σε κορυφή λόφου γύρω από το μεσαιωνικό κάστρο. O οικισμός διακρίνεται ιδιαίτερα για τον μεσαιωνικό του χαρακτήρα που του προσδίδουν τα σπίτια, το κάστρο και οι βυζαντινού ρυθμού εκκλησίες. Ανακηρυγμένη ως παραδοσιακός οικισμός, αποτελεί ένα από τα πιο ωραία γραφικά και ιστορικά χωριά της ορεινής Αρκαδίας, εκεί όπου ο Λούσιος ενώνεται με τον Αλφειό.\nΤα χρόνια της Επανάστασης η Καρύταινα ήταν απόλυτα συνυφασμένη με την επιβλητική παρουσία του ΓΕΡΟΥ του ΜΩΡΙΑ, ο οποίος έκτισε το σπίτι του κάτω από το κάστρο.\nΤο 1826, θα οχυρώσει και πάλι το κάστρο, που στο μεταξύ είχε περιπέσει σε αχρηστία και θα το χρησιμοποιήσει ως ορμητήριο στις επιχειρήσεις κατά του Ιμπραήμ και ως καταφύγιο του άμαχου πληθυσμού.\nΚύριο αξιοθέατο είναι το κάστρο, πάνω από τον οικισμό. Το μήκος ξεπερνά τα 110 μ. και το πλάτος ξεπερνά τα 40. Τα τείχη του φτάνουν σε ύψος τα 7 μέτρα και σε πλάτος τα 2. Η θέα από το κάστρο στις πεδιάδες Μεγαλόπολης και Ηλείας είναι πραγματικά εντυπωσιακή και σίγουρα αποζημιώνει τον επισκέπτη.\nΗ Καρύταινα: Χωριό της Γορτυνίας\nΣτον Αλφειό, διασώζονται δύο παραδοσιακά γεφύρια, το γεφύρι του Κούκου και το γεφύρι της Καρύταινας.\nΤο πρώτο είναι μονότοξο, χτισμένο το 1880 και διασώζεται σήμερα σε καλή κατάσταση.\nΤο δεύτερο ήταν πεντάτοξο, σε μία μάχη την περίοδο του εμφυλίου καταστράφηκε η κύρια καμάρα του και παραμένει έως σήμερα κατεστραμμένο.\nΑξίζει λοιπόν να επισκεφτεί καποιος αυτο τον τόπο, τον γεμάτο ιστορία και δόξα, με το θαυμάσιο φυσικό του τοπίο!!!!!\nΠροηγούμενο άρθροΣυνέντευξη: O Βασ. Σκολαρίκος για την προσφορά της Δημητσάνας\nΕπόμενο άρθρο“Γαλάζια ακτή” η παραλία του Αρχάγγελου στη Λακωνία\nΓορτυνία: Εγκαινιάστηκε η Νέα Βιβλιοθήκη της Μονής Φιλοσόφου


Μέση Ανατολή: Το επικίνδυνο φλερτ του Ερντογάν με τη Χαμάς - Tromaktiko.gr\nΑξίζει να σημειωθεί ότι -σύμφωνα με τους ειδικούς- η δημοτικότητα του Ερντογάν οφείλεται λιγότερο στην ενίοτε ριζοσπαστική φιλοαραβική ρητορική του, αλλά πρωτίστως στο γεγονός ότι σε αντίθεση με τους ομολόγους του στον αραβικό κόσμο, ο Τούρκος πρόεδρος εκλέγεται σε ελεύθερες εκλογές – κάτι που του δίνει μια σχετική δημοκρατική νομιμότητα. Επίσης η Τουρκία για πολλά χρόνια προωθεί μια συστηματική πολιτική ανταλλαγών μεταξύ των λαών – τo λεγόμενo people to people exchange. Οι σχετικές πρωτοβουλίες προφανώς φέρνουν καρπούς και εξηγούν την ευρεία συμπάθεια πολλών ανθρώπων στον αραβικό κόσμο για την Τουρκία και την πολιτική της ηγεσία.\nΤο ζητούμενο στην παρούσα φάση είναι, εάν ο Ερντογάν είναι πρόθυμος να θυσιάσει τις προνομιακές σχέσεις του με τη Χαμάς σε αντάλλαγμα με ομαλές σχέσεις με το Κάιρο, το Άμπου Ντάμπι, το Ριάντ – και στην τελική ανάλυση και με το Ισραήλ. Οι σχετικές διαβουλεύσεις σε διμερές επίπεδο είχαν μόλις ξεκινήσει, όταν η παρούσα κρίση στην Ιερουσαλήμ πάγωσε τις τουρκικές διπλωματικές προσπάθειες, αφήνοντας τον πρώτο λόγο στον Ερντογάν με την επιθετική και πολωτική του ρητορική. Σήμερα οι πρωτοβουλίες της Άγκυρας να ομαλοποιήσει τις σχέσεις με τις μετριοπαθείς αραβικές χώρες πέρασαν για μια ακόμα φορά σε δεύτερο πλάνο.


Στοιχεία σοκ για την οικονομία παρουσίασεο κ. Παπακωνσταντίνουστη Βουλή - Ειδήσεις - νέα - Το Βήμα Online\nΣτοιχεία σοκ για την οικονομία παρουσίασεο κ. Παπακωνσταντίνουστη Βουλή\nΠερισσότερα από 30 δισ. ευρώ θα είναι το πραγματικό έλλειμμα του προϋπολογισμού για το 2009, ενώ τα χρέη ξεπερνούν τα 300 δις. Ευρώ.\n18 Οκτωβρίου 2009, 23:36 Ενημερώθηκε: 18 Οκτωβρίου 2009, 23:36\nΠερισσότερα από 30 δισ.. Ευρώ θα είναι το πραγματικό έλλειμμα του προϋπολογισμού για το 2009, ενώ τα χρέη ξεπερνούν τα 300 δισ.. ευρώ. Τα στοιχεία-σοκ αυτά παρουσίασε από το βήμα της Βουλής ο υπουργός Οικονομικών κ. Γιώργος Παπακωσταντίνου, ενώ παράλληλα έκανε λόγο για μείωση του ελλείμματος σε μονοψήφιο ποσοστό του ΑΕΠ το 2010 και σταδιακή\nαποκλιμάκωση στη συνέχεια σε μία περίοδο τριών ή και τεσσάρων ετών.\nΣτα πλαίσια της ομιλίας του, ο κ. Γ. Παπακωσταντίνου περιέγραψε με ιδιαίτερα μελανά χρώματα την πορεία της οικονομίας, επανέλαβε όμως ταυτόχρονα τις δεσμεύσεις του ΠΑΣΟΚ.\nΜεταξύ άλλων ανέφερε ότι τα έσοδα από τον προϋπολογισμό θα είναι περί τα 15 δισεκατομμύρια λιγότερα από τις αρχικές προβλέψεις, δεσμεύθηκε όμως ότι το πρώτο νομοσχέδιο του υπουργείου Οικονομικών θα αφορά στη χορήγηση έκτακτου επιδόματος αλληλεγγύης – ώστε η πρώτη δόση να καταβληθεί πριν το τέλος του 2009.\nΕπανέλαβε επίσης ότι δεν θα υπάρξει καμία αύξηση στα τιμολόγια των ΔΕΚΟ για τον επόμενο χρόνο και δεσμεύθηκε ότι ο προϋπολογισμός του 2010 θα έχει αυξημένα κονδύλια για την παιδεία κατά 1 δισ. ευρώ και ότι η κυβέρνηση θα προχωρήσει στις προσλήψεις νοσηλευτών για τις οποίες έχει δεσμευτεί.\nΤόνισε πάντως ότι θα γίνουν περικοπές δαπανών και σπατάλης σε όλα τα Υπουργεία, σε όλο το στενό και ευρύτερο δημόσιο τομέα και ότι δεν πρόκειται να συναινέσει σε προκλητικές αμοιβές μελών διοικητικών συμβουλίων σε επιτροπές χωρίς\n«Ζητάμε ψήφο εμπιστοσύνης για να βάλουμε μπροστά την Ελληνική οικονομία. Για να προστατέψουμε το εισόδημα και τις προοπτικές της μέσης Ελληνικής οικογένειας και των πιο αδύναμων». Να ανοίξουμε νέους δρόμους ανάπτυξης. Να χτίσουμε ένα σύγχρονο, δίκαιο και αποτελεσματικό κοινωνικό κράτος. Μία νέα σχέση εμπιστοσύνης ανάμεσα στο κράτος και τον πολίτη. Η σημερινή κατάσταση Να γνωρίζουν οι Έλληνες πολίτες την πραγματική κατάσταση — κυρίως στα δημόσια οικονομικά.\nΟ Πρωθυπουργός στην ομιλία του μίλησε για «δημοσιονομικό εκτροχιασμό χωρίς προηγούμενο». Μίλησε για «κατάσταση έκτακτης ανάγκης». Έτσι είναι. Τα στοιχεία είναι εξοργιστικά.\nΠως αλλιώς μπορεί να περιγράψει κανείς τη σημερινή κατάρρευση των εσόδων; Η πρόβλεψη του προϋπολογισμού ήταν για έσοδα πάνω από 65 δις φέτος. Θα φτάσουν στο τέλος του χρόνου τα 50 δις. 15 δις λιγότερα!\nΜία πτώση που κατά κανένα τρόπο δεν μπορεί να εξηγηθεί από την κρίση. Πως μπορεί να περιγράψει κανείς την εκτόξευση των δαπανών; 75 δις προέβλεπε για φέτος ο προϋπολογισμός. Θα ξεπεράσουν τελικά τα 80 δις. Ούτε κι αυτό μπορεί να εξηγηθεί από τη διεθνή κρίση. Το τελικό συνολικό δημόσιο έλλειμμα προβλεπόταν αρχικά στον προϋπολογισμό περίπου 5 δις. Στη συνέχεια αναθεωρήθηκε σε λιγότερο από 10 δις. Μαζί με όλα τα κρυφά χρέη θα φτάσει – αν δεν ξεπεράσει – τελικά τα 30 δις!\nΠριν μερικές μόλις εβδομάδες, η προηγούμενη κυβέρνηση δήλωνε στην ΕΕ ότι το έλλειμμα θα είναι 6% του ΑΕΠ. Η ανεξάρτητη Τράπεζα της Ελλάδος – όχι η νέα κυβέρνηση – προβλέπει για φέτος το διπλάσιο.\nΔημόσιο χρέος: στο εξάμηνο ήταν 292 δις. Θα κλείσει το χρόνο στα 300 δις. Το μεγαλύτερο στην ΕΕ ως ποσοστό του ΑΕΠ. Το μεγαλύτερο ιστορικά στη χώρα μας.\nΔεσμευτήκαμε προεκλογικά για τη στήριξη της οικονομίας με ένα πακέτο 2,5 δις Ευρώ. Θα τηρήσουμε τις δεσμεύσεις μας. Στο ακέραιο. Γιατί μία οικονομία σε ύφεση, με πτώση του ΑΕΠ μεταξύ 1 και 2 τα εκατό για φέτος, χρειάζεται επανεκκίνηση. Και γιατί την κρίση δεν μπορούν να την πληρώνουν πάντα οι ίδιοι. Το πρώτο νομοσχέδιο του υπουργείου Οικονομικών θα αφορά στη χορήγηση έκτακτου επιδόματος αλληλεγγύης – ώστε η πρώτη δόση να καταβληθεί πριν το τέλος του 2009. Όπως έχουμε δεσμευτεί, με την εισοδηματική πολιτική του 2010 θα δοθούν αυξήσεις πάνω από τον πληθωρισμό σε μισθούς και συντάξεις.\nΔεν θα υπάρξει καμία αύξηση στα τιμολόγια των ΔΕΚΟ για τον επόμενο χρόνο. Τα μέτρα αυτά αποτελούν στοιχειώδη υποχρέωση κοινωνικής αλληλεγγύης. Θα ανακόψουν όμως και την περαιτέρω βύθιση της ζήτησης και της οικονομικής δραστηριότητας. Μαζί με τα υπόλοιπα σχέδια νόμου στα οποία έχουμε δεσμευθεί για τις πρώτες 100 ημέρες, θα δώσουν ανάσα και θα βοηθήσουν στην επανεκκίνηση της οικονομίας. Μαζί με τον επαναπροσανατολισμό των επενδύσεων προς την πράσινη ανάπτυξη, θα βοηθήσουν στην αλλαγή του παραγωγικού προτύπου της χώρας μας.\nΣτη απελευθέρωση πόρων για να αντιμετωπίσουμε την κρίση παραγωγικού προτύπου. Για να αυξήσουμε την παραγωγικότητα, την ανταγωνιστικότητα, την ισόρροπη ανάπτυξη σε όλη τη χώρα. Είναι όμως σαφές ότι παράλληλα με τη στήριξη της οικονομίας πρέπει να ξεκινήσει και μια σοβαρή, συστηματική και προπάντων κοινωνικά δίκαιη δημοσιονομική προσαρμογή. Το χρειάζεται η χώρα, το οφείλουμε σε αυτή, θα δουλέψουμε σκληρά και θα το κάνουμε.\nΓια να γίνει αυτό θα πρέπει, όχι απλώς να μειωθούν οι σπατάλες, αλλά να μειωθούν δραστικά οι σπατάλες και όλες οι δαπάνες που δεν εξυπηρετούν το δημόσιο συμφέρον.\nΌχι οι δαπάνες για την παιδεία. Θα τιμήσουμε την προεκλογική μας δέσμευση. Ο προϋπολογισμός του 2010 θα έχει αυξημένα κονδύλια για την παιδεία κατά 1 δις Ευρώ.\nΌχι οι δαπάνες για την υγεία ή για τη στήριξη της απασχόλησης. Θα προχωρήσουμε στις προσλήψεις νοσηλευτών για τις οποίες έχουμε δεσμευτεί. Στη στήριξη των ασφαλιστικών εισφορών των νέων για να βρουν δουλειά. Θα γίνουν όμως περικοπές δαπανών και σπατάλης. Σε όλα τα Υπουργεία, σε όλο το στενό και ευρύτερο δημόσιο τομέα.\nΩς υπουργός Οικονομικών, δεν πρόκειται να υπογράψω αμοιβές Διοικητών και υψηλόβαθμων διευθυντικών στελεχών που προκαλούν το δημόσιο αίσθημα. Μισθούς ανύπαρκτων εντεταλμένων συμβούλων που είναι πολλαπλάσιες του όσο παίρνει ένας έμπειρος γιατρός του ΕΣΥ. Τα golden boys κάθε είδους και κάθε χρώματος τελειώνουν εδώ.\nΔεν πρόκειται να συναινέσω σε προκλητικές αμοιβές μελών ΔΣ, σε επιτροπές χωρίς αντικείμενο. Στη συνεχιζόμενη λειτουργία φορέων που έχουν αποκλειστικό στόχο να αμείβονται κάποιοι χωρίς να παράγεται αποτέλεσμα.\nΘα μπει μαχαίρι στην καθημερινή σπατάλη του δημοσίου. Τις προμήθειες σε εξωπραγματικές τιμές, τις προνομιακές σχέσεις που υποκρύπτουν διαφθορά. Τους εθνικούς και κοινοτικούς πόρους που πάνε σήμερα σε πελατειακές προσλήψεις στον δημόσιο τομέα και σε αμφιβόλου σκοπιμότητας ενισχύσεις και επιχορηγήσεις.\nΑλλά να το ξεκαθαρίσουμε:\nΔεν θα υπάρχουν απλήρωτες καθαρίστριες των 300 Ευρώ στα σχολεία. Δεν θα υπάρχουν ωρομίσθιοι, συμβασιούχοι και πραγματικές υπερωρίες, που μένουν μήνες απλήρωτοι.\nΤο δημόσιο θα τιμά τις υποχρεώσεις του στην αγορά για πραγματικά αγαθά και υπηρεσίες. Και θα απελευθερωθούν πόροι για την αγορά που διψάει για ρευστότητα και για την\nοικονομία που έχει ανάγκη από επενδύσεις σε νέες παραγωγικές δραστηριότητες. Όλα αυτά ήταν δεσμεύσεις μας προεκλογικά, και το 2010 θα είναι στις πιστώσεις του προϋπολογισμού.\nΕίναι στοιχειώδεις, αυτονόητες υποχρεώσεις ενός κράτους δικαίου το οποίο έχει τις σωστές προτεραιότητες και διασφαλίζει το δημόσιο συμφέρον. Για το υπόλοιπο της φετινής χρονιάς, θα κάνουμε ό,τι μπορούμε για να συγκρατήσουμε τις δαπάνες. Εξασφαλίζοντας όμως ταυτόχρονα τα απαραίτητα κονδύλια για να πληρωθούν οι συντάξεις, να καλυφθούν τα κενά στα σχολεία, να στηριχθούν οι πιο αδύναμοι. Με επιπρόσθετο αλλά περιορισμένο δανεισμό πριν το τέλος του έτους εφόσον χρειαστεί.\nΞεκινάμε όμως ταυτόχρονα τη μεγάλη προσπάθεια για τη ριζική αναμόρφωση του τρόπου κατάρτισης και εκτέλεσης του προϋπολογισμού. Γιατί μόνο έτσι θα μπορέσουμε να ελέγξουμε πραγματικά τη σπατάλη και να ξέρει ο πολίτης που πάνε τα χρήματά του. Θα φύγουμε από το σημερινό σύστημα που απλώς αναπροσαρμόζει τις περσινές πιστώσεις χωρίς να εξετάζει πως ξοδεύτηκαν τα χρήματα και τι αποτέλεσμα παρήγαγαν.\nΚαι θα πάμε σε ένα πολυετή προϋπολογισμό από μηδενική βάση. Όπου οι πιστώσεις συνδέονται με στόχους και αποτελέσματα. Θα το κάνουμε σε συνεργασία με την Τράπεζα της Ελλάδας, μέσα από ευρεία διαβούλευση, αξιοποιώντας την καλύτερη ελληνική και διεθνή εμπειρία. Δράσεις σε σωστή κατεύθυνση που ξεκίνησαν από την προηγούμενη κυβέρνηση θα τις συνεχίσουμε σε νέα καλύτερη όπου χρειάζεται βάση – εμείς δεν μηδενίζουμε. Η ενιαία αρχή πληρωμής στο δημόσιο θα προχωρήσει – είναι κρίσιμη η λειτουργία της.\nΘα προχωρήσει φυσικά και η προσπάθεια για προϋπολογισμό προγραμμάτων. Αλλά σε σοβαρή πλέον βάση. Γιατί είναι προφανές ότι δεν μπορεί να ολοκληρωθεί μία παρόμοια μεγάλη τομή με 5 μόλις υπαλλήλους – τόσους βρήκαμε να ασχολούνται με το κρίσιμο αυτό ζήτημα, όταν στο πρωτόκολλο ενός γενικού γραμματέα απασχολούνται 3 υπάλληλοι.\nΟι αλλαγές αυτές στον προϋπολογισμό θα συνοδευτούν από άλλες σημαντικές διαρθρωτικές αλλαγές: Εξορθολογισμός στο σύστημα προμηθειών, με ηλεκτρονικές προμήθειες παντού για να βάλουμε τέρμα στις υπερτιμολογήσεις. Διπλογραφικό σύστημα καταγραφής δαπανών παντού, με ορκωτούς λογιστές στον ευρύτερο δημόσιο τομέα και την τοπική αυτοδιοίκηση. Αξιολόγηση από μηδενική βάση των εξοπλιστικών προγραμμάτων. Ενίσχυση του ασφαλιστικού συστήματος αλλά και περαιτέρω ενοποίηση των ασφαλιστικών ταμείων, μαζί με εισαγωγή νέων από κοινού σχημάτων προμήθειας υπηρεσιών υγείας και είσπραξης εισφορών.\nΞέρουμε ότι τα προβλήματα είναι διαρθρωτικά και έχουν βαθιές ρίζες. Απλώς ήρθαν σήμερα στην επιφάνεια και έγιναν τόσο έντονα με τις απίστευτα πελατειακές πρακτικές της προηγούμενης κυβέρνησης. Ας σταματήσουμε λοιπόν να κρυβόμαστε πίσω από το δάκτυλό μας. Πιστεύει κανείς σε αυτήν την αίθουσα ότι είναι μόλις 3000 οι Έλληνες πολίτες με\nετήσια εισοδήματα άνω των 200.000 Ευρώ; Γιατί τόσοι δήλωσαν το 2008. Δεν γνωρίζουμε όλοι ότι υπάρχει προκλητικός πλούτος γύρω μας που φοροδιαφεύγει;\nΔεν ξέρουμε που βρίσκονται τα ακίνητα των offshore εταιριών; Σίγουρα δεν είναι στη Νίκαια ή στο Κερατσίνι.\nΚαι δεν γνωρίζουμε ότι η εκτεταμένη συναλλαγή και διαφθορά στους φοροεισπρακτικούς μηχανισμούς διαλύει κάθε έννοια δικαιοσύνης και εμπιστοσύνης ανάμεσα στον συνεπή φορολογούμενο και το κράτος;\nΓια το υπόλοιπο αυτής της χρονιάς θα καταβάλουμε μία μεγάλη προσπάθεια κάλυψης της υστέρησης των εσόδων του δημοσίου. Διορθώνοντας αδικίες, λάθη και παραλείψεις σε μέτρα που παραλάβαμε. Ενεργοποιώντας στο μέγιστο τον υπάρχοντα ελεγκτικό και εισπρακτικό φορολογικό μηχανισμό, παρά τις δυσκολίες στη λειτουργία του. Με δικαιοσύνη όμως, επικεντρώνοντας στα πραγματικά προβλήματα, και με επίγνωση της δύσκολης οικονομικής κατάστασης.\nΟι ανείσπρακτοι φόροι για τους οποίους μιλήσαμε προεκλογικά θα ελεγχθούν με σκοπό να μη χαθεί ούτε ένα ευρώ από αυτά που μπορεί το δημόσιο να εισπράξει. Ξεκινάμε όμως άμεσα και τη δημόσια διαβούλευση για το νέο φορολογικό πλαίσιο που θα φέρουμε προς ψήφιση στη Βουλή στους πρώτους μήνες του 2010. Ένα πλαίσιο για ένα πιο δίκαιο, σύγχρονο και αποδοτικό σύστημα φορολογίας.\nΜε ριζικές αλλαγές στη φορολόγηση εισοδήματος φυσικών και νομικών προσώπων, στη φορολόγηση της περιουσίας, αλλά και στους ελεγκτικούς μηχανισμούς. Από τις επόμενες εβδομάδες θα μπορούν πολίτες και φορείς να διατυπώνουν προτάσεις στο διαδίκτυο – προτάσεις που θα ενταχθούν στην οργανωμένη κοινωνική διαβούλευση.\nΣτόχος μας το νέο πλαίσιο να εμπεδώνει την εμπιστοσύνη του πολίτη στη φορολογική δικαιοσύνη και αποτελεσματικότητα. Με βασικές αρχές αυτές που αναπτύχθηκαν και στο κυβερνητικό μας πρόγραμμα:\nΕνιαία, προοδευτική, δίκαιη φορολογική κλίμακα για όλα τα εισοδήματα\nΌλοι να προστατεύονται από τον πληθωρισμό\nΣυνεισφορά ανάλογα με τη φοροδοτική ικανότητα\nΔιανεμόμενα κέρδη στη φορολογία εισοδήματος, με αφαίρεση φόρου που έχει παρακρατηθεί\nΑδιανέμητα κέρδη, που κρατούνται για επενδύσεις, να φορολογούνται με χαμηλό συντελεστή\nΑντικατάσταση του ΕΤΑΚ με προοδευτική φορολόγηση της μεγάλης περιουσίας χωρίς εξαιρέσεις\nΕπαναφορά του φόρου κληρονομιάς με πιο υψηλό αφορολόγητο ώστε να προστατεύεται η μικρή περιουσία\nΑντικειμενικά συστήματα ελέγχου\nΔιαφάνεια μέσα από την απλοποίηση και κωδικοποίηση της φορολογικής νομοθεσίας με κατάργηση του κώδικα βιβλίων και στοιχείων. Αναδιάρθρωση των φορολογικών υπηρεσιών και ηλεκτρονική υποστήριξη της φορολογικής διοίκησης. Άμεση διασταύρωση στοιχείων εισοδήματος και περιουσίας των φορολογούμενων. Όλα στο διαδίκτυο για τους πολίτες και τους επαγγελματίες του χώρου.\nΘέλουμε ένα φορολογικό σύστημα που κύριος στόχος του δεν είναι η εκ των υστέρων τιμωρία, αλλά η διευκόλυνση της συνέπειας και της συμμόρφωσης με κίνητρα.\nΘέλουμε ένα φορολογικό σύστημα σταθερό, που η επιτυχία της λειτουργίας του θα υποστηρίζεται από θεσμούς και ικανά και έντιμα στελέχη που εκτελούν έργο με\nΜόνο έτσι θα εμπιστευθούν οι πολίτες, οι επιχειρηματίες και οι επενδυτές το κράτος και την οικονομία μας.\nΑπό το αυριανό Συμβούλιο των Υπουργών Οικονομικών της ΕΕ ξεκινά τις επόμενες εβδομάδες και μήνες μία δύσκολη διαπραγμάτευση. Έχουμε να αντιμετωπίσουμε την καχυποψία – θα έλεγα την ανυποληψία στην οποία έχει περιέλθει δυστυχώς η Ελλάδα διεθνώς. Δεν προσερχόμαστε ως απολογητές. Δεν πάμε για να ζητήσουμε απλώς μία παράταση.\nΠάμε για να εκθέσουμε το δικό μας σχέδιο για την οικονομική ανάκαμψη, το συμμάζεμα των δημοσίων οικονομικών, και τη νέα αναπτυξιακή πορεία της χώρας. Το σχέδιο για το οποίο έχουμε λάβει εντολή από τους Έλληνες πολίτες. Πάμε με καθαρούς λογαριασμούς. Θα είναι η πρώτη μας σφραγίδα στην ανάκτηση της χαμένης εμπιστοσύνης. Με δείγμα γραφής την ανεξαρτητοποίηση της Εθνικής Στατιστικής Υπηρεσίας, για να φύγουν τα στατιστικά στοιχεία από κάθε προσπάθεια μικροκομματικής εκμετάλλευσης. Πάμε και σαφείς στόχους και μέτρα.\nΓια τη στήριξη της οικονομικής δραστηριότητας. Με τα μέτρα στήριξης στα οποία έχουμε δεσμευτεί απέναντι στους Έλληνες πολίτες. Για το συμμάζεμα των δημοσίων οικονομικών. Με μείωση του ελλείμματος σε μονοψήφιο ποσοστό του ΑΕΠ το 2010 και σταδιακή αποκλιμάκωση στη συνέχεια σε μία περίοδο 3-4 ετών. Με προσαρμογές όχι έκτακτου αλλά μόνιμου και διαρθρωτικού χαρακτήρα, ισόρροπα από την πλευρά των δαπανών και των εσόδων. Για σημαντικές διαρθρωτικές αλλαγές που βελτιώνουν τη λειτουργία της οικονομίας, των αγορών. Που αντιμετωπίζουν χρόνια προβλήματα και παθογένειες αντί να τα κρύβουν κάτω από το χαλί. Έτσι θα συντάξουμε τους επόμενους μήνες και το νέο Πρόγραμμα Σταθερότητας και Ανάπτυξης που θα καταθέσουμε στην Ευρωπαϊκή Επιτροπή. Το οποίο φυσικά και θα καταθέσουμε πριν και θα συζητηθεί στη Βουλή.\nΈχουμε πολλή δουλειά μπροστά μας. Το ξέρουμε, θα αντιμετωπίσουμε δυσκολίες. Αλλά κάθε κρίση, κάθε δυσκολία, είναι και ευκαιρία για υπερβάσεις. Θα τα καταφέρουμε γιατί θα έχουμε την κοινωνία μαζί μας – και γιατί δεν υπάρχει άλλη επιλογή.


Τις προάλλες ήσαστε σπίτι και παρακολουθούσατε το δελτίο ειδήσεων ενώ ετοιμάζατε το βραδινό σας. — ECSM\nΤις προάλλες ήσαστε σπίτι και παρακολουθούσατε το δελτίο ειδήσεων ενώ ετοιμάζατε το βραδινό σας.\n3::Επιλύει τα προβλήματα και καθιστά ασφαλέστερο το λειτουργικό σύστημα.\n1::Σας επιτρέπει να συνεχίσετε να χρησιμοποιείτε το λογισμικό σας χωρίς να πληρώνετε.\n2::Βελτιώνει τις εκτελούμενες λειτουργίες του λειτουργικού μου συστήματος.\nΗ ενημέρωση κώδικα του λειτουργικού συστήματος αποτελεί συνήθως έναν τρόπο διόρθωσης σφαλμάτων και προβλημάτων ασφαλείας στον υπολογιστή σας. Το να διατηρείτε ενημερωμένο το λειτουργικό σας σύστημα αποτελεί καλή στρατηγική που σας βοηθάει να διαφυλάσσετε την ασφάλεια του υπολογιστή σας και, κατ’ επέκταση, των δεδομένων σας.\nΛάθος απάντηση. Η σωστή απάντηση είναι ότι η ενημέρωση κώδικα των λειτουργικών σας συστημάτων επιλύει τα προβλήματα και καθιστά ασφαλέστερο το λειτουργικό σύστημα. Το να διατηρείτε ενημερωμένο το λειτουργικό σας σύστημα αποτελεί καλή στρατηγική που σας βοηθάει να διαφυλάσσετε την ασφάλεια του υπολογιστή σας και, κατ’ επέκταση, των δεδομένων σας.\nΠαρότι οι ενημερώσεις κώδικα επιφέρουν οπωσδήποτε βελτίωση στις εκτελούμενες λειτουργίες του λειτουργικού συστήματος, επιτυγχάνουν περισσότερα από αυτό – και, συνεπώς, η απάντηση αυτή είναι εν μέρει σωστή. Η σωστή απάντηση είναι ότι η ενημέρωση κώδικα των λειτουργικών σας συστημάτων επιλύει τα προβλήματα και καθιστά ασφαλέστερο το λειτουργικό σύστημα. Το να διατηρείτε ενημερωμένο το λειτουργικό σας σύστημα αποτελεί καλή στρατηγική που σας βοηθάει να διαφυλάσσετε την ασφάλεια του υπολογιστή σας και, κατ’ επέκταση, των δεδομένων σας.\nΣτην τηλεοπτική εκπομπή ο δημοσιογράφος έπαιρνε συνέντευξη από έναν ειδικό του κλάδου της πληροφορικής, ο οποίος μιλούσε για τη σημασία της τακτικής λήψης ενημερώσεων και ενημέρωσης κώδικα των λειτουργικών συστημάτων των υπολογιστών για λόγους ασφαλείας. Ωστόσο, επειδή είχατε επικεντρωθεί στη μαγειρική, δεν μπορέσατε να καταλάβετε γιατί επέμενε στο σημείο αυτό.\nΚαθώς το σκεφτόσαστε την επόμενη ημέρα, έχετε την εντύπωση ότι η ενημέρωση κώδικα του λειτουργικού συστήματος...


«Διάβασα το Για τον Μαρξ ως ένα είδος απελευθέρωσης» | Εκτός Γραμμής\nΔευ, 12/10/2015 - 15:56\nΣυνέντευξη με τον μαρξιστή ανθρωπολόγο Emmanuel Terray.\n«Διάβασα το Για τον Μαρξ ως ένα είδος απελευθέρωσης»\nΈτσι, ο μαρξισμός εκείνης της εποχής ήταν βαθιά διαιρεμένος και κανένας από αυτούς τους δρόμους δεν μπορούσε να μας ικανοποιήσει. Και εκεί ακριβώς παρενέβη το έργο του Αλτουσέρ, καταρχάς για να καταδείξει τη σε βάθος ρήξη ανάμεσα στον μαρξισμό και σε όλες τις ηπείρους της αστικής φιλοσοφίας, με την εξαίρεση του Σπινόζα· και κυρίως για να καταδείξει τη ρήξη ανάμεσα στον Μαρξ και τον Χέγκελ και, με την ίδια κίνηση, να καταστήσει αδύνατη τη σύνθεση του Σαρτρ, όπως ο τελευταίος την αποπειράθηκε στην Κριτική του διαλεκτικού λόγου, ως μια επιτέλους επανασύνδεση του μαρξισμού με μια φιλοσοφία του υποκειμένου. Αντίθετα, στο έργο του Αλτουσέρ έχουμε την έννοια της ρήξης, έχουμε τη διαδικασία χωρίς υποκείμενο. Εγώ, ως ανθρωπολόγος, διάβασα το Για τον Μαρξ ως ένα είδος απελευθέρωσης. Γιατί διαμέσου της κριτικής που ασκούσε ο Αλτουσέρ στην έννοια της εκφραστικής ολότητας, δηλαδή της κριτικής στην αντίληψη ότι υπάρχει μια καταστατική αρχή μέσα στην κοινωνία η οποία αντανακλάται σε όλες τις περιοχές του κοινωνικού, της κριτικής στη με αυτόν τον τρόπο ερμηνεία του καθορισμού από το οικονομικό στοιχείο, διαμέσου λοιπόν αυτής της κριτικής της εκφραστικής ολότητας, διαμέσου της έννοιας της δομικής αιτιότητας, διαμέσου της σημασίας που αποδιδόταν στον επικαθορισμό και στη συγκυρία, συντελέστηκε μια απελευθέρωση για την κοινωνιολογική και ανθρωπολογική έρευνα, γιατί εφεξής μπορούσαμε να πάρουμε σοβαρά υπόψη κάθε περιοχή του κοινωνικού με την προσίδια λογική της, με την προσίδια φύση της, με τους προσίδιους νόμους και με το πρόβλημα να είναι πλέον πώς να τα συναρθρώσουμε μεταξύ τους και όχι πώς να τα αναγάγουμε σε αυτές τις διαφορές.\nΗ θεωρία της αντανάκλασης ήταν ένας ασφυκτικός ζυγός, γιατί έπρεπε να βρούμε το οικονομικό ισοδύναμο όλων των πεδίων που αναλύαμε, κάτι που μάλλον ήταν παράλογο εγχείρημα. Θυμάμαι ένα βιβλίο που προσπαθούσε να συνδέσει τον σπινοζισμό με την εμπορική ισχύ των Κάτω Χωρών κατά τον 17ο αιώνα. Η αναζήτηση τέτοιων αντιστοιχιών ήταν αξιογέλαστη και παράλογη. Ο Αλτουσέρ έβαλε ένα τέλος σε όλα αυτά. Από τη μία, επρόκειτο για μια επιστροφή στο πραγματικό, για μια προσπάθεια να πάρουμε στα σοβαρά την πραγματικότητα και να προσπαθήσουμε να αποκρυπτογραφήσουμε την προσίδια λογική της. Από την άλλη, αποτέλεσε στη συνέχεια μια εργασία συνάρθρωσης με τη βοήθεια εννοιών όπως η δομή με δεσπόζουσα. Αυτό ήταν εξαιρετικά σημαντικό για εμάς. Η αναγνώριση ενός κυρίαρχου στοιχείου δεν αναιρούσε την αυτονομία των κυριαρχούμενων πλευρών. Αυτή ήταν για μένα η ανάγνωση του Για τον Μαρξ.\nΤι γνώμη έχετε για την εξέλιξη του Αλτουσέρ; Για την αυτοκριτική του σχετικά με τον «θεωρητικισμό»; Για την κριτική στον δομισμό; Παρακολουθούσατε αυτή την εξέλιξη;\nΝαι, την παρακολουθούσα. Πρέπει να πω ότι δεν με έπεισε. Μου φαινόταν ότι ήταν μια κριτική περισσότερο για τακτικούς λόγους. Δεν είχα πειστεί για την πραγματικότητα αυτής της «θεωρητικιστικής» παρέκκλισης. Πιστεύω ότι μία από τις αρετές του Αλτουσέρ ήταν ακριβώς η αποκατάσταση της θεωρίας: εκείνο που έλεγε ο Λένιν, ότι «χωρίς επαναστατική θεωρία δεν υπάρχει επαναστατικό κίνημα». Ίσως ο Αλτουσέρ να μην είχε τονίσει αρκετά ότι η ορθότητα της θεωρητικής πρακτικής δεν περιλαμβάνει αυτόματα την ορθότητα της πολιτικής πρακτικής. Αυτό μας πηγαίνει σε μια διάκριση θεωρίας και πρακτικής που είναι κάπως εμπειριστική. Με αυτή την έννοια δεν έχω πειστεί για το πόσο στέκει η εν λόγω αυτοκριτική. Το να φέρουμε τον μαρξισμό στη μελέτη του Κεφαλαίου, το να υπογραμμίσουμε ότι ο Μαρξ ανακάλυψε κάτι καινούργιο, μια νέα θεωρητική ήπειρο, διαμέσου του ιστορικού υλισμού, ήταν ένα βήμα εξαιρετικά σημαντικό και σηματοδοτούσε ότι δεν είχαμε εξερευνήσει ακόμη όλες τις πλευρές και όλα τα αποτελέσματά του.\nΈπειτα από τις μεταθανάτιες εκδόσεις, ξέρουμε ότι από το δεύτερο μισό της δεκαετίας του 1960 ο Αλτουσέρ σκεφτόταν με όρους αυτής της εικονογραφίας της συνάντησης, και εσείς ο ίδιος έχετε γράψει ένα πολύ σημαντικό κείμενο για τον τρόπο με το οποίο ο Αλτουσέρ προβαίνει στην ανάγνωση του Μακιαβέλλι. Τι σκέφτεστε για όλα αυτά;\nΠιστεύω ότι αυτό που ο Αλτουσέρ ονόμασε «υλισμό της συνάντησης» μπορεί να θεωρηθεί η ακραία κατάληξη εκείνου που είχε ήδη ορίσει την ιστορία ως διαδικασία χωρίς υποκείμενο. Το να μιλάς για την ιστορία ως διαδικασία χωρίς υποκείμενο σημαίνει ότι αρνείσαι να καταφύγεις στην έννοια της Απαρχής (Origine). Έτσι, ο υλισμός της συνάντησης είναι ένας τρόπος για να διαψευστούν εκ των προτέρων όλες οι θεωρητικοποιήσεις της Απαρχής, γιατί στην αρχή τίθεται η συνάντηση. Δεν υπάρχει μια απλή και μοναδική έννοια της Απαρχής, γιατί στην αρχή τίθεται η τυχαία διασταύρωση (croisement hasardeux) υλικών στοιχείων, εντελώς διαφορετικών. Με έναν ορισμένο τρόπο, η έμφαση που είχε θέσει προηγουμένως ο Αλτουσέρ στην έννοια της θεωρίας, η ιδέα του επικαθορισμού της συγκυρίας, η ιδέα ότι κάθε συμβάν είναι επικαθορισμένο, η ιδέα ότι δεν υπάρχει μια μοναδική αιτιότητα ή απαρχή του συμβάντος διότι υπάρχει πληθώρα καθορισμών που παρεμβαίνουν για να παραχθεί αυτό το συμβάν, όλα τούτα σημαίνουν ότι η ιδέα της συγκυρίας ήταν ήδη μια ιδέα της συνάντησης. Με αυτή την έννοια, ο υλισμός της συνάντησης είναι μια εξαιρετική θεωρητικοποίηση. Έχω μεγάλο θαυμασμό γι’ αυτή τη διατύπωση, αλλά κατά μία έννοια ήταν ουσιωδώς διατυπωμένη στην προηγούμενη έρευνα του Αλτουσέρ. Ήταν ένας τρόπος να την κάνει ακόμα πιο ριζική, που, οριακά, της έδινε ένα σχεδόν μεταφυσικό περιεχόμενο έτσι ώστε να είναι εντελώς ασύμβατη με οποιαδήποτε φιλοσοφία του υποκειμένου ή της απαρχής.\nΠώς βλέπετε τη συνάντηση του Αλτουσέρ με τον Μακιαβέλλι;\nΑυτή η συνάντηση εντοπίζεται σε περισσότερα πεδία καταγραφής. Ο Αλτουσέρ είχε αισθανθεί, κατά τη γνώμη μου δικαιολογημένα, πως το δράμα του μαρξισμού ήταν ότι δεν είχε μια πολιτική φιλοσοφία, ότι δεν είχε μια σύλληψη του πολιτικού, με αποτέλεσμα στο τέλος η μαρξιστική πολιτική να εγγράφεται στη λογική της αστικής πολιτικής και τελικά στη λογική μιας μακιαβελλικής πολιτικής. Η λενινιστική πολιτική είναι μια μακιαβελλική πολιτική. Αυτό ήταν το πρώτο στοιχείο της συνάντησης. Το δεύτερο στοιχείο ήταν ο τρόπος με τον οποίο ο Αλτουσέρ χρησιμοποίησε τη σκέψη του Μακιαβέλλι, κυρίως μέσα από την ιδέα που παρουσίασε για τον Ηγεμόνα και τη δράση του. Η μοναξιά του Ηγεμόνα, το γεγονός ότι ο Ηγεμόνας παράγει κάτι απόλυτα νέο, και κατά συνέπεια το γεγονός ότι δεν εξαρτάται από καμιά υπάρχουσα παράδοση ή καθορισμό, και αυτό ήταν ένα στοιχείο συνάντησης εξαιρετικά σημαντικό.\nΣυμμετείχατε για πολλά χρόνια στο κίνημα συμπαράστασης στους μετανάστες χωρίς χαρτιά και έχετε γράψει σχετικά με το θέμα. Τι γνώμη έχετε για τις αντιμεταναστευτικές πολιτικές της Ευρωπαϊκής Ένωσης;\nΕκείνο που μου προκαλεί έκπληξη στην τωρινή κατάσταση είναι ότι βλέπουμε σε διαφορετικά μέρη του κόσμου και με τον ίδιο τρόπο, είτε μιλάμε για την Ευρώπη είτε για τα σύνορα ανάμεσα στο Μεξικό και τις ΗΠΑ είτε για τα Αραβικά Εμιράτα είτε για τη Νότια Αμερική είτε για το εσωτερικό της Κίνας, την εμφάνιση μιας καινούργιας τροπικότητας της καπιταλιστικής εκμετάλλευσης, που θεμελιώνεται στην εκμετάλλευση μιας διεθνούς εργατικής δύναμης, μιας μεταναστευτικής εργατικής δύναμης, εναντίον της οποίας μπορούμε να εφαρμόσουμε όσες δυσμενείς διακρίσεις θέλουμε, διακρίσεις που γίνονται ακραίες όταν πρόκειται για τους μετανάστες χωρίς χαρτιά· βεβαίως, και οι μετανάστες με χαρτιά συχνά αντιμετωπίζουν πολύ μεγάλες διακρίσεις. Στους μετανάστες δίνουμε τις εργασίες που είναι επικίνδυνες, δύσκολες και υποτιμητικές, τις οποίες οι ντόπιοι δεν θέλουν πια. Καθώς αυτή η μεταναστευτική εργατική δύναμη δεν έχει τα δικαιώματα του πολίτη, είναι πιο ευάλωτη, πιο καταδικασμένη στην υποτέλεια, ενώ έτσι εισάγονται στην εργασία κάθε λογής διαιρέσεις.\nΜε εντυπωσιάζει ότι αυτό το βλέπουμε να συμβαίνει πλέον σε όλον τον κόσμο. Η ευρωπαϊκή πολιτική για τη μετανάστευση είναι σαν τη γαλλική. Χαρακτηριστικά, στη Γαλλία λένε ότι θέλουν να εξαλείψουν την παράνομη μετανάστευση, μόνο που –όπως έχω γράψει από καιρό– η «παράνομη» μετανάστευση έχει γίνει ένας σημαντικός οικονομικός μηχανισμός. Είναι ένα είδος επιτόπιας μετεγκατάστασης. Οι επιχειρήσεις που δεν μπορούν να μετεγκασταθούν σε άλλες χώρες έχουν στη διάθεσή τους μια εργατική δύναμη, προερχόμενη από εκεί, χωρίς καμιά προστασία. Σημαντικό τμήμα της γαλλικής, όπως και της ευρωπαϊκής οικονομίας, λειτουργεί χάρη σε αυτόν τον μηχανισμό, στις κατασκευές, στην καθαριότητα, στις προσωπικές υπηρεσίες κ.λπ. Με αυτή την έννοια, δεν τίθεται θέμα εξάλειψης της μετανάστευσης, αλλά διατήρησης του φόβου, ώστε να αποδέχονται την τωρινή κατάστασή τους.\nΣτη Γαλλία, παρ’ όλα τα μέτρα που λαμβάνονται, εδώ και τριάντα χρόνια έχουμε έναν σταθερό αριθμό μεταναστών σε αυτή την κατάσταση (περίπου 400.000), πράγμα που σημαίνει ότι πρόκειται για κάτι που παίζει δομικό ρόλο. Γνωρίζουμε ότι τα ευρωπαϊκά σύνορα φυλάσσονται καλά, ακόμα και δολοφονικά, όμως παρά την Ευρώπη-φρούριο υπάρχουν άνθρωποι που μπαίνουν, είτε με τουριστική βίζα είτε με αίτημα ασύλου· σε κάθε περίπτωση μπαίνουν στην Ευρώπη. Είναι υποκρισία όταν λένε ότι «καταπολεμούν τη μετανάστευση», καθώς είναι προφανές ότι, παρά τη δημαγωγία, τους έχουν ανάγκη για την ισορροπία του οικονομικού συστήματος. Αυτό οδηγεί σε ανυποληψία και τις πολιτικές ελίτ (classes politiques), γιατί τις βλέπουν να μιλούν για την «καταπολέμηση της μετανάστευσης», αλλά παρ’ όλα αυτά άνθρωποι έρχονται στην Ευρώπη. Το βασικό που θέλουν είναι να εξασφαλίσουν ότι τούτοι οι άνθρωποι θα εξακολουθούν να ζουν μέσα στον φόβο.\nΗ ευρωπαϊκή Αριστερά κάνει ό,τι πρέπει σε αυτή τη μάχη;\nΔεν είμαι πεπεισμένος. Καθώς έχω συνεργαστεί με τη CGT σε αυτό το θέμα, θυμάμαι όταν είχα συμμετάσχει σε μια συνάντηση των ευρωπαϊκών συνομοσπονδιών εργαζομένων με θέμα ακριβώς τους αλλοδαπούς εργαζόμενους χωρίς χαρτιά στην Ευρώπη: με εξαίρεση τη CGT, που εκείνη την εποχή είχε αναμειχθεί πλήρως στη μεγάλη κινητοποίηση των μεταναστών χωρίς χαρτιά, οι άλλες συνομοσπονδίες φέρονταν απλώς σαν ενώσεις παροχής βοήθειας, χωρίς να επιλέγουν αυτό που κάναμε στη Γαλλία, που τους βάλαμε στις συνδικαλιστικές οργανώσεις ώστε να αγωνιστούν οι ίδιοι.\nΠώς βλέπετε σήμερα την ανανέωση της κομμουνιστικής προοπτικής;\nΕκείνο που θα μπορούσαμε να ονομάσουμε «κατάρρευση της κομμουνιστικής ελπίδας» είναι μια πάρα πολύ σημαντική ιστορική καμπή. Το αποτέλεσμα αυτής της κατάρρευσης ήταν ότι ένας επιθετικός καπιταλισμός ξεδίπλωσε όλες τις επιδράσεις και όλες τις συνέπειές του, στα όρια της υπερβολής. Για παράδειγμα, όταν οι επιχειρήσεις και οι μέτοχοι διεκδικούν κερδοφορία (rentabilité) 15% σε μια οικονομία που αναπτύσσεται με 3%, έχουμε να κάνουμε με μια υπερβολή (demesure)· διότι αυτή τη διαφορά θα την αποσπάσουν από τους μισθωτούς ή από άλλους τομείς. Τούτο θυμίζει ένα κείμενο του Καρλ Κράους, που δεν συμπαθούσε καθόλου τους μπολσεβίκους: ο ίδιος έλεγε ότι ο μπολσεβικισμός είναι ένας εφιάλτης στο μυαλό της αστικής τάξης, που της επιτρέπει να διατηρεί τα λογικά της. Με αυτή την έννοια, θα μπορούσαμε να πούμε ότι το να αναζωογονήσουμε την κομμουνιστική ελπίδα θα ήταν ό,τι καλύτερο θα μπορούσαμε να προσφέρουμε στον τωρινό καπιταλισμό για να αποκτήσει περισσότερη γνώση και μετριοπάθεια. Αυτό προσπάθησα να αναπτύξω.\nΗ αναζωογόνηση της κομμουνιστικής ελπίδας σημαίνει πρώτα απ’ όλα να ξαναγυρίσουμε στους λόγους που προκάλεσαν την κατάρρευσή της. Μου προκαλεί έκπληξη ότι στις γραμμές της Αριστεράς και της άκρας Αριστεράς δεν υπάρχει κανένας στοχασμός σχετικά με αυτό το ζήτημα. Θεμελιώδη ερωτήματα είναι όσα αφορούν τη δημοκρατία, τη σχέση ανάμεσα σε σχέδιο και αγορά, την ιδιοκτησία. Αυτά τα ερωτήματα βρίσκονται στην απαρχή της σοβιετικής κατάρρευσης, κατά τη γνώμη μου. Υπήρχαν βέβαια και εξωτερικά αίτια, αλλά εκείνα, πιστεύω, δεν ήταν θεμελιώδη. Η σοβιετική κατάρρευση κατεξοχήν προήλθε από εσωτερικά αίτια. Αν δεν απαντήσουμε σε αυτά τα ερωτήματα, τότε η Ιδέα του Κομμουνισμού στην οποία αναφέρεται ο φίλος μου ο Μπαντιού θα παραμείνει μια επίκληση λίγο-πολύ θρησκευτική, χωρίς πραγματικό περιεχόμενο. Δεν μπορεί να αποκτήσει περιεχόμενο και συνοχή εάν δεν αντιμετωπιστούν και δεν επικαιροποιηθούν αυτά τα ζητήματα.\nΓια παράδειγμα, μου προκαλεί έκπληξη ότι ακόμα και στο εσωτερικό της Αριστεράς δεν δίνουν σημασία στα ζητήματα που θέτουν, για παράδειγμα, οι συνεταιρισμοί και οι κοοπερατίβες που σήμερα εμπλέκονται σε ένα καπιταλιστικό πλαίσιο ως εναλλακτικές λύσεις. Στη δεκαετία του 1970 γινόταν μεγάλη συζήτηση σχετικά με την αυτοδιαχείριση. Αυτή έχει εγκαταλειφθεί πλέον. Το θέμα της δημοκρατίας μέσα στις επιχειρήσεις· να κάτι που η σημερινή Αριστερά δεν θέτει καθόλου. Αυτό είναι και μια εσωτερική αντίφαση του σύγχρονου φιλελευθερισμού: ενώ ο ίδιος διεκδικεί να ισχύσει παντού, δεν ισχύει το αντίστοιχο στο εσωτερικό των επιχειρήσεων, όπου η διεύθυνση παραμένει αυταρχική.\nΚατά τη γνώμη μου, πρέπει να αποκτήσει ξανά προτεραιότητα ο διεθνισμός. Ενώ ο καπιταλισμός λειτουργεί σήμερα όλο και περισσότερο στο παγκόσμιο επίπεδο, οι αντιστάσεις της εργατικής τάξης και της ριζοσπαστικής Αριστεράς εγγράφονται ακόμη σε ένα εθνικό πλαίσιο, το οποίο είναι ολοένα και λιγότερο αποτελεσματικό. Υπάρχει μια αναντιστοιχία, που κατά κάποιον τρόπο είναι καταστροφική. Καθετί που θα επέτρεπε να έχουμε ένα διεθνές εργατικό κίνημα και ένα διεθνές κομμουνιστικό κίνημα, φυσικά όχι με τον γραφειοκρατικό τρόπο της Κομιντέρν ή με την υποταγή στα συμφέροντα μια χώρας, θα σήμαινε ότι παλεύουμε τον αντίπαλο στο ίδιο το έδαφός του.\nΗ συνέντευξη δημοσιεύτηκε στο Εκτός Γραμμής 36 (άνοιξη 2015).\nΑπαιτούμε όλοι οι χρηματοοικονομικοί πόροι και τα πακέτα οικονομικών κινήτρων να επενδυθούν σε βιοτικά έργα, και όχι στη διατήρηση της λειτουργίας των καπιταλιστικών εταιρειών.


Δημοτική Βιβλιοθήκη Αγ. Παρασκευής: Διαγωνισμός λογοτεχνίας, πράξη δεύτερη\n7 Ιουλίου 2021 10:50:56\nΜετά την επιτυχία του περσινού, παρθενικού πανελλήνιου λογοτεχνικού διαγωνισμού, η Δημοτική Βιβλιοθήκη Αγίας Παρασκευής – Μουσείο Αλέκου Κοντόπουλου επανέρχεται, προκηρύσσοντας τον -κατά σειρά- δεύτερο, το 2021. Με βάση την ανακοίνωση του Νομικού Προσώπου, ο θεσμός θα περιλαμβάνει τα εξής είδη λόγου: α) Ποίηση β) Διήγημα και γ) Παιδικό Παραμύθι.\nΟ διαγωνισμός, που ήδη ξεκίνησε, έχει ως ημερομηνία λήξης τη Δευτέρα 20 Σεπτεμβρίου και αίτηση εκτός του συγκεκριμένου χρονικού πλαισίου, σύμφωνα τους διοργανωτές, θεωρείται εκπρόθεσμη και δεν θα γίνεται αποδεκτή. Οι συμμετοχές αποστέλλονται ταχυδρομικά στη διεύθυνση της Δημοτικής Βιβλιοθήκης Κοντοπούλου 13, Αγία Παρασκευή, Τ.Κ 15342, με απλή και όχι συστημένη αλληλογραφία ή κατατίθενται τις εργάσιμες ημέρες και ώρες Τρίτη, Τετάρτη, Πέμπτη, Παρασκευή 10:00π.μ-2:00μ.μ και 5:00μ.μ-8:00μ.μ και Σάββατο 10:00π.μ-2:00μ.μ.\nΟι λεπτομέρειες συμμετοχής\nΤο θέμα του διαγωνισμού είναι ελεύθερο, ενώ κάθε υποψήφιος μπορεί να συμμετέχει σε μία ή περισσότερες κατηγορίες του με:\nΟι δημιουργίες που θα υποβληθούν πρέπει να είναι αδημοσίευτες και ενός μόνο συγγραφέα. Η βράβευση σε άλλο λογοτεχνικό διαγωνισμό νοείται ως δημοσίευση. Τα έργα πρέπει να κατατεθούν δακτυλογραφημένα και όχι χειρόγραφα σε πέντε ξεχωριστά αντίτυπα και σε μορφή γραμματοσειράς Arial 14. Στο επάνω δεξιό μέρος κάθε σελίδας θα πρέπει να αναφέρεται το ψευδώνυμο κάθε διαγωνιζόμενου. Τα 5 αντίτυπα θα εσωκλείονται σε μεγάλο ταχυδρομικό φάκελο με γραμμένο το ψευδώνυμο (εξωτερικά) στη θέση του αποστολέα.\n6. Το ψευδώνυμο\nΟποιεσδήποτε ενδείξεις που αποκαλύπτουν την ταυτότητα του συγγραφέα (χειρόγραφες σημειώσεις, διορθώσεις, διεύθυνση αποστολέα κτλ) συνεπάγονται αποκλεισμό του έργου.\nΤα αντίτυπα της συμμετοχής των διαγωνιζομένων δεν επιστρέφονται. Όλα τα κείμενα που θα υποβληθούν θα είναι γραμμένα στην ελληνική γλώσσα και οι διαγωνιζόμενοι υποχρεούνται να έχουν συμπληρώσει το 18ο έτος της ηλικίας τους.\nΗ κριτική επιτροπή θα είναι πενταμελής και, σύμφωνα με τους διοργανωτές, θα αποτελείται από διακεκριμένους Έλληνες λογοτέχνες, ενώ δικαιούται να απονείμει σε κάθε σκέλος του διαγωνισμού βραβεία και επαίνους. Η τελική της απόφαση δεν αποδέχεται αμφισβήτηση και είναι οριστική. Τα βραβευθέντα έργα θα συμπεριληφθούν σε λογοτεχνικό ανθολόγιο που θα εκδώσει η Δημοτική Βιβλιοθήκη.\nΩς τελευταία ημερομηνία αποστολής των έργων ορίζεται η 20η Σεπτεμβρίου, η οποία αποδεικνύεται από τη σφραγίδα του ταχυδρομείου. Τα αποτελέσματα θα ανακοινωθούν τον Δεκέμβριο του 2021, στην επίσημη ιστοσελίδα του Νομικού Προσώπου και οι βραβευθέντες θα ενημερωθούν προσωπικά με την αποστολή e-mail. Σε όλους τους συμμετέχοντες θα δοθεί τιμητικό δίπλωμα συμμετοχής.\nΟ 2ος Πανελλήνιος Λογοτεχνικός Διαγωνισμός Δημοτικής Βιβλιοθήκης Αγίας Παρασκευής – Μουσείο Αλέκου Κοντόπουλου» τελεί υπό την αιγίδα του Ομίλου για την UNESCO Τεχνών Λόγου και Επιστημών Ελλάδος. Για περισσότερες πληροφορίες επικοινωνήστε στο 210-6395335 ή στην ηλεκτρονική διεύθυνση library@agiaparaskevi.gr.\nΔείτε επίσης: «Πράσινο φως» επιχορήγησης του ΠΑΟΔΑΠ από το υπουργείο Πολιτισμού\nTags: Δημοτική Βιβλιοθήκη Αγ. Παρασκευής - Μουσείο Αλέκου ΚοντόπουλουΔημοτική βιβλιοθήκη αγίας ΠαρασκευήςΛογοτεχνικός ΔιαγωνισμόςΠανελλήνιος Λογοτεχνικός Διαγωνισμός


Τα Kia XCeed και «Imagine by Kia» βραβεύτηκαν στα φετινά iF Design Awards – carzine.gr\nΤα Kia XCeed και «Imagine by Kia» βραβεύτηκαν στα φετινά iF Design Awards\nΤο νέο Kia XCeed και το πρωτότυπο «Imagine by Kia» διακρίθηκαν με τα βραβεία «iF Design Awards 2020». Και τα δύο μοντέλα επιβεβαιώνουν την πρωτοποριακή προσέγγιση της Kia Motors Corporation στην εξέλιξη νέων προϊόντων στην εποχή της ηλεκτροκίνησης.\nΚατακτώντας το βραβείο στην κατηγορία «Professional Concept», το εντυπωσιακό πρωτότυπο «Imagine by Kia» εκφράζει την πρόθεση της Kia να δημιουργεί συνεχώς συναρπαστικά ηλεκτρικά αυτοκίνητα. Το 2020 η Kia επικεντρώνεται ακόμη περισσότερο στα εξηλεκτρισμένα και μηδενικών εκπομπών μοντέλα .\nΣτο XCeed απονεμήθηκε το βραβείο της κατηγορίας «Product», το οποίο επισφραγίζει το απόλυτα πετυχημένο ξεκίνημα του urban crossover στην ευρωπαϊκή αγορά το 2019. Το Kia Xceed έχει σχεδιαστεί αποκλειστικά για Ευρωπαίους πελάτες στο σχεδιαστικό κέντρο της μάρκας στη Φρανκφούρτη. Κυκλοφόρησε στην Ευρώπη το δεύτερο εξάμηνο του 2019 και η πρώτη εξηλεκτρισμένη έκδοση θα κυκλοφορήσει στην αγορά το πρώτο εξάμηνο του 2020 με την άφιξη του XCeed Plug-in Hybrid.\n«Η Kia προχωρά σε συνεχείς βελτιώσεις ποιότητας προσφέροντας ακόμη πιο συναρπαστικές και ενδιαφέρουσες εμπειρίες για τους πελάτες», δήλωσε ο Karim Habib, επικεφαλής του Kia Design Center. «Το crossover XCeed και το Imagine by Kia αντιπροσωπεύουν αυτό το νέο όραμα. Είμαι εξαιρετικά περήφανος που οι προσπάθειες της ομάδας μας εκτιμώνται από όλο και περισσότερους πελάτες σε όλο τον κόσμο».\nΣε αυτό το άρθρο:Imagine by KIA, Kia, Kia XCeed


6 μαθήματα για το χρήμα που μας δίδαξε το βιβλίο "Πλούσιος μπαμπάς, φτωχός μπαμπάς" -\n10 Νοέμβριος 2019 15 Ιούνιος 2020 Δημήτρης Βλάμης\t0 Σχόλια\tαφιερώματα, βιβλία, επιχειρηματικότητα\nΤι μας διδάσκει για το χρήμα το παγκόσμιο best seller βιβλίο “Πλούσιος μπαμπάς, φτωχός μπαμπάς”;\nΟ Robert Kiyosaki μεγάλωσε με δύο πατρικές φιγούρες: ο «φτωχός μπαμπάς» – ο πραγματικός πατέρας του που πάσχιζε με το να πληρώσει τους λογαριασμούς μέχρι να πεθάνει – και ο «πλούσιος μπαμπάς», ο οποίος ξεκίνησε με ελάχιστα χρήματα πριν γίνει ένας από τους πλουσιότερους ανθρώπους στη Χαβάη.\nΚαι οι δύο πατέρες ήταν επιτυχημένοι στις καριέρες τους, εργάστηκαν σκληρά για όλη τους τη ζωή και κέρδισαν σημαντικά εισοδήματα, αλλά πάντα είχαν τεράστια διαφορά οικονομικά.\nΟ Kiyosaki άρχισε να παρατηρεί θεμελιώδεις διαφορές στον τρόπο με τον οποίο ο «πλούσιος μπαμπάς» και ο «φτωχός μπαμπάς» σκεφτόντουσαν, μιλούσαν και έπρατταν: “Παρατήρησα ότι ο φτωχός μπαμπάς μου ήταν φτωχός, όχι λόγω του ποσού των χρημάτων που κέρδιζε, το οποίο ήταν σημαντικό, αλλά λόγω του τρόπου σκέψης και των ενεργειών του”, γράφει στο κλασσικό οικονομικό βιβλίο “Πλούσιος Μπαμπάς, Φτωχός Μπαμπάς”.\nΕδώ είναι έξι διαχρονικά μαθήματα που έμαθε από τον “πλούσιο μπαμπά” που βοήθησαν τον Kiyosaki να αποκτήσει πλούτο και τελικά να αποσυρθεί άνετα σε ηλικία 47 ετών:\n1) Δεν έχει σημασία πόσα χρήματα βγάζεις, αλλά το πόσα χρήματα κρατάς\nΟι περισσότεροι από εμάς μαθαίνουμε πώς να κερδίζουμε χρήματα – πώς να βρούμε δουλειά και να δουλεύουμε σκληρά – όμως δεν μαθαίνουμε πώς να τα διαχειριστούμε, το σημαντικό κομμάτι. “Τα χρήματα χωρίς οικονομική ευφυΐα, είναι σύντομα χρήματα”, δηλώνει ο Kiyosaki.\nΑυτός είναι ο λόγος για τον οποίο, πολύ συχνά, ένα πρόσωπο που έρχεται σε μια ξαφνική αύξηση περιουσίας- ας πούμε μια κληρονομιά, μια μεγάλη αύξηση μισθού ή κέρδη από τζόγο – σύντομα επιστρέφει στο ίδιο οικονομικό χάος, αν όχι χειρότερο, από το χάος στο οποίο βρισκόταν πριν”.\n2) Οι φτωχοί και οι μεσαίοι εργάζονται για τα χρήματα. Οι πλούσιοι βάζουν τα χρήματα να δουλεύουν για αυτούς\n“Αν εργάζεστε για μισθό, δίνετε την εξουσία στον εργοδότη σας και ανταλλάζετε τον χρόνο σας με το χρήμα”, γράφει ο Kiyosaki. “Εάν τα χρήματα λειτουργούν για σας, διατηρείτε τη δύναμη και τα ελέγχετε”.\n3) Δεν είναι οι έξυπνοι αυτοί που τα καταφέρνουν, αλλά οι τολμηροί\n“Στον πραγματικό κόσμο έξω από το πανεπιστήμιο, απαιτείται κάτι περισσότερο από απλούς βαθμούς”, γράφει ο Kiyosaki. Οι πλούσιοι άνθρωποι παίζουν για να κερδίσουν, πράγμα που απαιτεί ένα στοιχείο ανάληψης κινδύνου και άνεση με την αβεβαιότητα.\n“Για να αντισταθμίσεις το ρίσκο χρειάζεσαι οικονομική ευφυΐα και κουράγιο”.\n4) «Το πιο ισχυρό πλεονέκτημα που έχουμε όλοι είναι το μυαλό μας. Εάν εκπαιδευτεί καλά, μπορεί να δημιουργήσει τεράστιο πλούτο».\nΟι πλούσιοι άνθρωποι βρίσκουν δημιουργικές λύσεις σε προβλήματα χρημάτων. Παίρνουν ό, τι συμβαίνει και κάνουν καλύτερα με τη χρηματοοικονομική τους νοημοσύνη, τονίζει ο Kiyosaki.\n“Η οικονομική νοημοσύνη δίνει απλώς περισσότερες επιλογές”, γράφει. “Εάν οι ευκαιρίες δεν φτάνουν στον δρόμο σας, τι άλλο μπορείτε να κάνετε για να βελτιώσετε την οικονομική σας θέση; Δεν είναι μόνο αυτό που συμβαίνει, αλλά πόσες διαφορετικές λύσεις μπορείτε να σκεφτείτε για να μετατρέψετε ένα λεμόνι σε εκατομμύρια”.\n5) Οι πλούσιοι εστιάζουν στα στοιχεία του ενεργητικού τους ενώ όλοι οι άλλοι κοιτάνε το εισόδημά τους\nΕνώ ο μέσος άνθρωπος είναι απασχολημένος με την ωριαία αμοιβή του, οι πλούσιοι άνθρωποι επικεντρώνονται στο ενεργητικό τους και στην καθαρή τους αξία. Ξεκίνα να ξοδεύεις χρήματα σε στοιχεία που θα σου φέρουν χρήματα πίσω και όχι σε στοιχεία παθητικού που σε οδηγούν στο να έχεις μόνο έξοδα.\nΤέτοια στοιχεία μπορεί να είναι μετοχές, ομόλογα, ακίνητα, επιχείρηση ή πνευματικά δικαιώματα ενώ στοιχεία παθητικού μπορεί να είναι ένα καταναλωτικό δάνειο, η αγορά ενός σπιτιού η ενός ακριβού αυτοκινήτου.\n6) «Οι άνθρωποι που αποφεύγουν την αποτυχία αποφεύγουν επίσης την επιτυχία».\nΟι περισσότεροι άνθρωποι δεν κερδίζουν ποτέ επειδή φοβούνται να χάσουν ή να αποτύχουν, εξηγεί ο Kiyosaki.\n«Κοιτάω τα χρήματά μου σαν να παίζω τένις», συνεχίζει. «Παίζω σκληρά, κάνω λάθη, διορθώνω, κάνω περισσότερα λάθη, διορθώνω και βελτιώνομαι. Εάν χάσω το παιχνίδι, φτάνω στο δίχτυ, σφίγγω το χέρι του αντιπάλου μου, χαμογελάω και λέω, “Τα λέμε το επόμενο Σάββατο”».\n← Γουόρεν Μπάφετ: Έχει 128 δισ. δολάρια σε μετρητά και κανείς δεν ξέρει γιατί\nΤα 5 πιο ακριβά κτήρια στις ΗΠΑ →\n14 Σεπτέμβριος 2019 10 Σεπτέμβριος 2019 Αλέξανδρος Απέργης\t1\n30 Δεκέμβριος 2018 29 Δεκέμβριος 2018 Business Review\t0


Rockway gr - HOZIER: Στο Release Athens 2019 στις 26 Ιουνίου\nHOZIER: Στο Release Athens 2019 στις 26 Ιουνίου\nThursday, 14 February 2019 01:37\nO Hozier, ένας από τους πιο επιτυχημένους μουσικούς της δεκαετίας που διανύουμε, έρχεται στο Release Athens 2019, την Κυριακή 23 Ιουνίου, στην Πλατεία Νερού! Ο Ιρλανδός συνθέτης και τραγουδιστής έγινε διάσημος με το ομώνυμο ντεμπούτο album του, το 2014, και κυρίως με το συγκλονιστικό "Take Me To Church" με το οποίο κατέκτησε, στην κυριολεξία, ολόκληρο τον κόσμο. Αυτή θα είναι η πρώτη του εμφάνιση στην χώρα μας, όπου ήδη αποτελεί ένα από τα πιο αγαπημένα ονόματα των τελευταίων ετών!\nΟ Andrew Hozier-Byrne, όπως είναι το πλήρες όνομά του, είναι ένας πολυβραβευμένος μουσικός, singer-songwriter από την Ιρλανδία. Το νο 1, ντεμπούτο album του, "Hozier", κυκλοφόρησε τον Οκτώβριο του 2014 και περιέχει το πολυπλατινένιο, υποψήφιο για Grammy, τραγούδι-ύμνο "Take Me To Church", το οποίο αργότερα χάρισε στον Hozier τον τίτλο του Καλύτερου Τραγουδιού στα Ivor Novello Awards του 2015. Ο δίσκος περιείχε επίσης το αισιόδοξο up-tempo "Someone New", το γεμάτο συναίσθημα "Work Song" και το "From Eden" που είχε ξεχωρίσει από νωρίς.\nΤο 2016, ο Hozier κυκλοφόρησε το τελευταίο κομμάτι του album, "Cherry Wine", σε single με φιλανθρωπικό σκοπό, επιδιώκοντας να αφυπνίσει το κοινό για ζητήματα ενδοοικογενειακής βίας, χαρίζοντας παράλληλα όλα τα έσοδα από τις πωλήσεις του σε οργανισμούς καταπολέμησης τέτοιων φαινομένων. Στο υπέροχο video πρωταγωνίστησε η 3 φορές υποψήφια για Όσκαρ ηθοποιός, Saoirse Ronan. Μετά τη μεγάλη επιτυχία του πρώτου του album, η συνέχεια ήρθε με το κομμάτι "Better Love", που συμπεριλήφθηκε στο soundtrack της ταινίας "The Legend Of Tarzan".\nΤο καταπληκτικό "Nina Cried Power" EP ακολούθησε τον Σεπτέμβριο του 2018, με τη συμμετοχή της θρυλικής soul / gospel τραγουδίστριας Mavis Staples και του εμβληματικού μουσικού Booker T Jones στο όργανο. O Hozier έχει αφιερώσει το ομώνυμο τραγούδι στην Staples, αλλά και την κληρονομιά που άφησαν στη μουσική καλλιτέχνες όπως οι Nina Simone, Joni Mitchell, Billie Holiday, James Brown, Bob Dylan, Woody Guthrie. Ο πολυαναμενόμενος δεύτερος δίσκος του, "Wasteland, Baby!", θα κυκλοφορήσει την 1η Μαρτίου.\nΤα πρόσφατα shows που έδωσε ο Hozier, αλλά και η δισκογραφική επιστροφή του, έχουν γίνει δεκτά με διθυραμβικά σχόλια από το σύνολο των Μέσων. Οι κριτικές αναφέρουν πως "η τρομερά δεμένη μπάντα που συνοδεύει τον Hozier έδωσε τέτοια οντότητα και αρμονία που τα τραγούδια του έχουν πλέον ανυψωθεί στη σφαίρα του ουράνιου".\n"Είναι πολύ σπάνιο να εμφανίζεται ένας αυθεντικά χαρισματικός μουσικός και τραγουδιστής - και ο συγκεκριμένος αποτελεί αιτία για γιορτή." / Evening Standard\n"Η επιστροφή αυτού του soul man τροφοδοτείται από μία σαγηνευτική δύναμη." / Guardian\nΗ προπώληση ξεκινάει την Πέμπτη 14/2, στις 11:00, προς 40 ευρώ (ένα εισιτήριο) και 75 ευρώ (δύο εισιτήρια), για περιορισμένο αριθμό εισιτηρίων.\nRead\t219 times\nBADD KHARMA: Artwork, tracklist και video από το debut album\nVALENTINE’S RANDEZ VOUS: Meat Injection, Muth Labben, Τhe Heavy Touch και Infuser ζωντανά στο An Club\nVOID DROID: Νέο video\nBELOW THE BOTTOM: Ζωντανά στο An Club\nKEIJI HAINO: Ζωντανά στην Αθήνα\nMore in this category: « WALDECK: Ζωντανά στο Fuzz club στις 15 Μαρτίου LOREENA MCKENNITT: Στη Θεσσαλονίκη την 26η Ιουνίου\t»


Η Ιllycaffè πειραματίζεται με την αναγεννητική γεωργία στη Γουατεμάλα και την Αιθιοπία | Andro\nΗ illycaffè πειραματίζεται με ένα αναγεννητικό παραγωγικό μοντέλο που δεσμεύει το διοξείδιο του άνθρακα από την ατμόσφαιρα και αναγεννά το έδαφος με οργανική ύλη.\nΠίνουμε καφέ συνεχώς. Θεωρούμε δεδομένο ότι ο καφές είναι μια απόλαυση σύμφυτη με την καθημερινότητά μας. Αν δούμε, όμως, τη μεγάλη εικόνα, θα καταλάβουμε πως η παραγωγή καφέ στον πλανήτη είναι μέρος ενός ευρύτερου οικολογικού ζητήματος.\nΑυτό το κεφαλαιώδες θέμα, η illycaffè το έχει θέση στην κορυφή της ατζέντας της συνδυάζοντας το επιχειρηματικό μοντέλο με τη βιώσιμη ανάπτυξη. Σύμφωνα με εκτιμήσεις, ένα τεράστιο μέρος της έκτασης που χρησιμοποιείται σήμερα για την καλλιέργεια καφέ δεν θα είναι πλέον κατάλληλο μέχρι το 2050. Το αποτέλεσμα θα έχει οικολογικό και οικονομικό αποτύπωμα (25 εκατομμύρια νοικοκυριά σε 50 χώρες θα χάσουν την κύρια πηγή εισοδήματός τους).\nΣτόχος είναι να υπάρξει ακόμη και αρνητικό ισοζύγιο άνθρακα από τη γεωργική εργασία.Tweet\nΕυθύνη γι΄ αυτόν τον μαρασμό φέρει η λεγόμενη συμβατική γεωργία. Αρκεί να σκεφτεί κανείς πως το 25% των εκπομπών αερίων του θερμοκηπίου προέρχονται από τον γεωργικό τομέα. Μήπως, λοιπόν, υπάρχει εναλλακτική λύση για να ξεφύγουμε από τον φαύλο κύκλο;\nΗ illycaffè πειραματίζεται με ένα αναγεννητικό παραγωγικό μοντέλο που δεσμεύει το διοξείδιο του άνθρακα από την ατμόσφαιρα και αναγεννά το έδαφος με οργανική ύλη, καθιστώντας το πιο γόνιμο και ενισχύοντας τη φυσική του άμυνα. Ηδη εφαρμόζεται στη Γουατεμάλα και στην Αιθιοπία με προοπτική να μετατραπεί σε ένα επεκτάσιμο μοντέλο.\nH illycaffè έχει θέση στην κορυφή της ατζέντας της τον συνδυασμό του επιχειρηματικού μοντέλου με τη βιώσιμη ανάπτυξη.\nΣτόχος είναι να υπάρξει ακόμη και αρνητικό ισοζύγιο άνθρακα από τη γεωργική εργασία και η χρησιμοποίηση οργανικού λιπάσματος που διατηρεί το έδαφος υγιές. Και όπως τονίζει ο Andrea Illy, πρόεδρος της illycaffè: «Ένα πιο υγιές έδαφος δημιουργεί υγιέστερα φυτά και, ως εκ τούτου, πιο υγιεινά τρόφιμα για τον άνθρωπο».\nΤο απτό παράδειγμα αυτής της εναλλακτικής λύσης βρίσκεται στις φυτείες Jardines de Babilonia στη Γουατεμάλα και Kokkere στην περιοχή Oromia της Αιθιοπίας. Εκεί οι γεωπόνοι της illycaffè εφαρμόζουν βέλτιστες γεωργικές πρακτικές αποκαθιστώντας την ισορροπία του οικοσυστήματος. Τα οφέλη είναι πολλά: από τη βελτιωμένη γονιμότητα του εδάφους έως την εξοικονόμηση νερού και από τον περιορισμό της εξάρτησης από λιπάσματα και φυτοφάρμακα έως το άκρως σημαντικό, την ενίσχυση της αποδοτικότητας του εδάφους από άποψη διοξειδίου του άνθρακα.\nΠίσω από τον καφέ της illycaffè υπάρχει μια ολόκληρη φιλοσοφία.\nΣτη φυτεία της Γουατεμάλας, η illycaffè θα παράγει μέχρι το 2023 τον πρώτο καφέ idillyum με ουδέτερο ισοζύγιο άνθρακα.Tweet\nΣτη φυτεία της Γουατεμάλας, η illycaffè θα παράγει μέχρι το 2023 τον πρώτο καφέ idillyum με ουδέτερο ισοζύγιο άνθρακα.\nΠαράλληλα στην Αιθιοπία, στην περιοχή Kokkere στην περιφέρεια Oromia, ο παραγωγός Ali Legesse και η illycaffè έχουν αφιερώσει 1.000 από τα 3.600 στρέμματα σε παραγωγή καφέ με τη νέα μέθοδο.\nΟι τεχνικές αναγεννητικής γεωργίας που εφαρμόζονται στη φυτεία έχουν επίσης μοιραστεί σαν τεχνογνωσία και στον τοπικό πληθυσμό, ο οποίος συμμετέχει στο έργο από την αρχή, ώστε να μπορέσει να τις εφαρμόσει άμεσα στην πράξη. Ταυτόχρονα, ο Legesse προμήθευσε 70.000 φυτά καφέ σε τρεις νέες γεωργικές ενώσεις καλλιεργητών καφέ, οι οποίοι θα τα καλλιεργήσουν χρησιμοποιώντας τις καλύτερες διαθέσιμες τεχνικές καλλιέργειας για να αποκτήσουν ένα προϊόν υψηλής ποιότητας.\nΤο Kokkere, μια αγροτική περιοχή με πληθυσμό περίπου 2.000 κατοίκων που ζουν σε συνθήκες φτώχειας, μετατρέπεται ήδη σε μια νέα περιοχή καλλιέργειας καφέ, όπου οι μικροκαλλιεργητές θα μπορούν να πωλούν τον καφέ τους στην illycaffè, εντασσόμενοι στη βιώσιμη αλυσίδα αξίας. Αυτό θα δημιουργήσει προστιθέμενη αξία στις τοπικές περιοχές, παρέχοντας θέσεις εργασίας και εισοδήματα στους ντόπιους και αποτρέποντας τη μετανάστευση στις πόλεις ή σε άλλες χώρες σε αναζήτηση μιας καλύτερης ζωής.\nH φυτεία της illycaffè Jardines de Babilonia στη Γουατεμάλα όπου εφαρμόζεται η αναγεννητική γεωργία.\nΣτην Αιθιοπία, η πειραματική καλλιέργεια πραγματοποιείται σε συνεργασία με το Coffee Training Center Ethiopia που ιδρύθηκε για την προώθηση της κατάλληλης επεξεργασίας και εξαγωγής του καφέ, χάρη στη συνεργασία μεταξύ της Associazione Italiana Cooperazione e Sviluppo Addis Abeba, της UNIDO Addis Abeba, του Ιδρύματος Ernesto Illy, της illycaffè και της Ethiopian Coffee and Tea Authority. Στο μέλλον, το ινστιτούτο αυτό θα μπορούσε να επεκτείνει το πεδίο δράσης του και να γίνει το κέντρο διάδοσης της τεχνογνωσίας για τους μικροκαλλιεργητές.\nΗ κυκλικότητα αυτού του μοντέλου αναγεννητικής γεωργίας, εφόσον υποστηριχθεί επαρκώς από τη διάδοση της γνώσης, θα μπορούσε να αποτελέσει παράδειγμα για όλη την Αιθιοπία και να αναπαραχθεί σε ευρεία κλίμακα στην αφρικανική ήπειρο.\nΟ Andrea Illy έχει δηλώσει επ’ αυτού: «Στοχεύουμε να γίνουμε μια εταιρεία χωρίς εκπομπές άνθρακα μέχρι το 2033 και θέλουμε να το επιτύχουμε με μια κυκλική μετάβαση, δεσμεύοντας το διοξείδιο του άνθρακα μέσα στην ίδια την αλυσίδα αξίας, εξαλείφοντας τις εκπομπές με τη χρήση βιώσιμης ενέργειας και μειώνοντας τις επιπτώσεις κάθε στοιχείου στον κύκλο παραγωγής».


Πώς να πάψουμε να δίνουμε δύναμη στους φόβους μας - Karfitsa.gr\n25 Μαΐου 2020, 00:39\n5 Οκτωβρίου 2019, 23:00\n“Εφ’ όσον όλοι αισθάνονται φόβο όταν αντιμετωπίζουν κάτι νέο στη ζωή τους, αλλά είναι τόσοι πολλοί αυτοί που συνεχίζουν παρά το φόβο, συμπεραίνουμε πως το πρόβλημα δεν είναι ο φόβος».\nΠίστευε πως η ουσία του θέματος δεν βρίσκεται στο φόβο, αλλά στο πώς τον αντιμετωπίζουμε. Μπορούμε να τον προσεγγίσουμε από τη σκοπιά της ισχύος ή από τη σκοπιά της αδυναμίας. Καθαυτό το γεγονός ότι αισθανόμαστε φόβο, είναι ασήμαντο.\nΠόση δύναμη δίνετε στους φόβους σας;\nΌταν σας έρχεται μια φοβική σκέψη, στην πραγματικότητα προσπαθεί να σας προστατέψει. Όταν αισθάνεστε φόβο για τη σωματική σας ακεραιότητα, εκκρίνεται στο σώμα σας αδρεναλίνη για να σας προστατέψει από τον κίνδυνο. Το ίδιο συμβαίνει και με τον φόβο που γεννιέται στο νου σας.\nΠροτείνω, όταν εργάζεστε μπροστά στον καθρέφτη, να μιλάτε στον φόβο σας. Μπορείτε να του πείτε: «Ξέρω πως θέλεις να με προστατεύσεις. Εκτιμώ το ότι θέλεις να με βοηθήσεις και σ’ ευχαριστώ». Συνειδητοποιήστε πως η φοβική σκέψη σας έρχεται για καλό.\nΠαρατηρώντας τους φόβους σας και αντιμετωπίζοντας τους μπροστά στον καθρέφτη, θα συνειδητοποιήσετε ότι δεν είναι δικοί σας φόβοι.\nΣκεφτείτε τους σαν εικόνες στον κινηματογράφο. Αυτό που βλέπετε είναι απλά μια προβολή, δεν υπάρχει στην πραγματικότητα. Οι κινούμενες εικόνες δεν είναι παρά τα καρέ του φιλμ που εναλλάσσονται αστραπιαία. Το ίδιο γρήγορα έρχονται και παρέρχονται και οι φόβοι σας, εκτός κι αν εσείς οι ίδιοι τους κρατήσετε κοντά σας.\nΟ φόβος δεν είναι παρά ένας νοητικός περιορισμός. Φοβάστε ότι μπορεί να αρρωστήσετε, ή να χάσετε την εργασία σας, ή να χάσετε κάποιον αγαπημένο, ή να σας χωρίσει ο σύντροφός σας. Έπειτα ο φόβος γίνεται μηχανισμός άμυνας. Θα είχατε πολύ μεγαλύτερη δύναμη αν απλώς εργαζόσασταν μπροστά στον καθρέφτη σας και παύατε να αναδημιουργείτε διαρκώς φοβικές καταστάσεις στον νου σας.\nΠιστεύω πως έχουμε να επιλέξουμε ανάμεσα στην αγάπη και τον φόβο.\nΦοβόμαστε να αλλάξουμε, αλλά φοβόμαστε και να μείνουμε ίδιοι. Φοβόμαστε το μέλλον, αλλά φοβόμαστε και να τολμήσουμε. Φοβόμαστε την οικειότητα, αλλά φοβόμαστε και τη μοναξιά. Φοβόμαστε να δείξουμε στους άλλους ποιοι πραγματικά είμαστε και τι χρειαζόμαστε, αλλά φοβόμαστε και να αφήσουμε πίσω μας το παρελθόν.\nΟ νους μας, όμως, δεν μπορεί να φέρει δύο εκ διαμέτρου αντίθετες σκέψεις ταυτόχρονα και στο άλλο άκρο του φόβου βρίσκεται η αγάπη. Η αγάπη είναι η θαυματουργός δύναμη που ψάχνουμε όλοι μας. Όταν αγαπάτε τον εαυτό σας, μπορείτε και να τον φροντίσετε.\nΌποτε αισθάνεστε φόβο, υπενθυμίστε στον εαυτό σας πως αυτό σημαίνει ότι δεν αγαπάτε και δεν εμπιστεύεστε τον εαυτό σας.\nΣυχνά, στη ρίζα των φόβων σας κρύβεται η πεποίθηση πως δεν είστε αρκετά καλοί.\nΌταν όμως αγαπάτε και εγκρίνετε απόλυτα τον εαυτό σας, αρχίζετε να ξεπερνάτε τους φόβους σας.\nΚάντε ό,τι μπορείτε για να ενδυναμώσετε την καρδιά το σώμα και το νου σας.\nΣτραφείτε στον καθρέφτη σας και στην εσωτερική σας δύναμη.


Ο.Φ.Ι - Εργοτέλης 0-1 - ΠΑΕ Εργοτέλης\nΟ.Φ.Ι - Εργοτέλης 0-1\nΑκόμα μια σπουδαία νίκη κατάφερε να πετύχει η ομάδα μας, αυτή τη φορά στην Ιεράπετρα, απέναντι στον τοπικό ΟΦΙ με σκορ 0-1, από τέρμα του Μπουτσάκη (5'). Ο Εργοτέλης δημιούργησε πολλές ευκαιρίες δείχνοντας ότι ήταν κυρίαρχος στη μεγαλύτερη διάρκεια του παιχνιδιού.\nΤέλος αγώνα. Ακόμα μια μεγάλη νίκη για την ομάδα μας!\n84' Απευθείας εκτέλεση φάουλ του Χιντζίδη η μπάλα φεύγει έξω.\n81' Αλλαγή για τονΟΦΙ. Μέσα ο Χατζηπιρπιριδης έξω Μπαρατα.\n72' Αλλαγή για την ομάδα μας, με τον Πατρινό να βγαίνει εκτός και τη θέση του να παίρνει ο Conraad.\n65' Σουτ του Μανουσάκη έξω απ' τη περιοχή η μπάλα στα χέρια του Αθανασόπουλου.\n63' Ακόμη μια αλλαγή για την ομάδα μας, με τον Μπουρσέλη να μπαίνει στο ματς αντί του Κωστανάσιου.\n55' Αλλαγές για την ομάδα μας. Μπουτσάκης και Σερβιλάκης βγαίνουν εκτός με τους Κόλα και Ποζατζίδη να μπαίνουν στο ματς. Παράλληλα αλλαγές πραγματοποίησε και ο ΟΦΙ με τους Κόντσι και Ντάλα Κοστα να μπαίνουν στο ματς και τους Τεγουση και Πριονα να αποχωρούν.\n52' Σουτ του Barata η μπάλα στα χέρια του Κατσιμήτρου.\nΤέλος ημιχρόνου στην Ιεράπετρα.\nΣτον Εργοτέλη ανήκει και η τελευταία φάση του ημιχρόνου με τον Σερβιλάκη να πλασάρει με τον τερματοφύλακα να σώζει την εστία του.\n44' Κεφαλιά του Κωστανάσιου απ' το ύψος του πέναλτι, ο Αθανασόπουλος αποκρούει με δυσκολία.\n35' Φάουλ από τον Σερβιλάκη, ο Appi με προβολή απ' τη μικρή περιοχή δεν έπιασε γεμάτα το σουτ με τη μπάλα να χτυπάει στον Σμύλτο και να καταλήγει κορνερ. Αμέσως μετά ο Σερβιλάκης εκτέλεσε το κόρνερ, με τον Μαζουλουξή να εκμεταλλεύεται την αστάθεια των αμυντικών να πλασάρει αλλά ο Αθανασόπουλος απέκρουσε.\n31' Σουτ του Μανουσάκη έξω απ' τη περιοχή η μπάλα περνάει λίγο πάνω από την εστία.\n25' Φάουλ που εκτέλεσε από δεξιά ο Σερβιλάκης έφυγε άουτ.\n21' Πάσα του Γκίνη, στον Κούστα όπου μπήκε στη περιοχή από δεξιά πλασαρε αλλά έστειλε τη μπάλα άουτ.\nΠρώτο τέταρτο του παιχνιδιού με τον Εργοτέλη να παρουσιάζεται ανώτερος και να δημιουργεί συνεχώς ευκαιρίες στα αντίπαλα καρέ.\n15' Προβολή του Μπουτσάκη απ' το ύψος της μικρής περιοχής ο Αθανασόπουλος αποκρούει με δυσκολία.\n10' Φάουλ με εκτελεστή τον Τσέλιο, έξω απ' την περιοχή η μπάλα πάει απευθείας στα χέρια του Αθανασόπουλου.\n5' ΓΚΟΟΟΛ για την ομάδα μας! Ο Μπουτσάκης με σουτ έξω απ' τη περιοχή στέλνει τη μπάλα στα δίχτυα γράφοντας το 0-1!\n3' Καλή στιγμή για την ομάδα μας! Ο Μανουσάκης με γύρισμα στην περιοχή, προσπάθησε να βρει τον Κωστανάσιο ο οποίος δε πρόλαβε να βάλει τη προβολή.\nΟι δύο ομάδες στον αγωνιστικό χώρο, το παιχνίδι ξεκινάει.\nΗ απόφαση πάρθηκε και το παιχνίδι θα διεξαχθεί κανονικά.\nΟι διαιτητές έχουν βγει στον αγωνιστικό χώρο προκειμένου να ελέγξουν την κατάσταση που βρίσκεται ο αγωνιστικός χώρος και αν υπάρχει η δυνατότητα να γίνει κανονικά ο αγώνας.\nΟι ποδοσφαιριστές βρίσκονται στον αγωνιστικό χώρο για ζέσταμα.\nΟι καιρικές συνθήκες δεν φαίνεται να μπορούν να βοηθήσουν ώστε το παιχνίδι να κυλήσει ομαλά καθώς ο αέρας στην Ιεράπετρα είναι πολύ δυνατός.\nΟ.Φ.Ι (Τίμος Καββακάς): Αθανασόπουλος, Πριόνας (Costa 55') Χιντζίδης, Σμίλτος, Masuero, Λεμονής, Τεγούσης, Βογιατζής, Γκίνη, Barata, Κούστα\nΑναπληρωματικοί: Παπαδόπουλος, Περδίκης, Φουάσης, Costa, Τσακμάκης, Χατζηπιρπιρίδης, Consi, Καψάλης, Αρναούτογλου\nΕργοτέλης (Γιάννης Ταουσιάνης): Κατσιμήτρος, Μπάτζιος, Μαζουλουξής, Neral, Σερβιλάκης (Ποζατζίδης 55') Τσέλιος, Μπουτσάκης (Κόλα 55') Appi, Μανουσάκης, Κωστανάσιος, Πατρινός (Conraad 72')\nΑναπληρωματικοί: Τζελέπης, Ποζατζίδης, Σαρρής, Bote, Κοκκίνης, Κόλα, Μπουρσέλης, Kacurri, Conraad\nΔιαιτητής: Θεόδωρος Πουλόπουλος (Πειραιά)\nΒοηθοί: Παναγιώτης Χρηστάκος (Πειραιά), Μαρία Δέτση (Αθήνας)


Έμεινε στο Λαύριο για τρίτη σεζόν ο Ντίξον\nΤρίτη 4 Ιουλίου 2017 14:31\nΤη φανέλα του Λαυρίου θα συνεχίσει να φορά και τη νέα αγωνιστική περίοδο ο Τζαμάλ Ντίξον, όπως έγινε γνωστό τη Δευτέρα (3/7). Ο Αμερικανός γκαρντ τα βρήκε σε όλα με τη διοίκηση του συλλόγου και αυτή θα είναι η τρίτη σερί σεζόν που θα παίξει στην ομάδα του Χρήστου Σερέλη, ο οποίος άλλωστε είχε εισηγηθεί την παραμονή του 30χρονου άσου.\nΑναλυτικά, η ανακοίνωση: «Η ΚΑΕ Λαύριο ανακοινώνει με ιδιαίτερη χαρά την ανανέωση της συνεργασίας με τον Τζαμάλ Νίξον για έναν ακόμη χρόνο! Ο Αμερικανός γκαρντ, ουσιαστικά, συνεχίζει για τρίτη σερί σεζόν με την ομάδα μας, καθώς πέρα από ένα μικρό "διάλειμμα" στην αρχή της περσινής περιόδου, φορά τα "κυανοκίτρινα" αποτελώντας εκ των βασικών γραναζιών στη μηχανή του Λαυρίου.\nΤην περσινή περίοδο ο 30χρονος και ύψους 1.86 μ. πλέι μέικερ είχε κατά μέσο όρο 7,3 πόντους, 4,3 ασίστ αλλά και 1,2 κλεψίματα σε συνολικά 16 αγώνες. Η παραμονή του Τζαμάλ Νίξον στην ομάδα αποτελούσε βασική επιθυμία του κόουτς Χρήστου Σερέλη, την οποία έκανε πράξη η διοίκηση της ΚΑΕ. Η προσπάθεια για τη δημιουργία ενός πανίσχυρου ρόστερ που θα κάνει υπερήφανο για μια ακόμη σεζόν τον κόσμο του Λαυρίου συνεχίζεται…».


Να #παραιτηθούν; | HuffPost Greece\n15/06/2016 05:01 EEST | Updated 16/06/2017 08:12 EEST\nΑπό εκείνο τον ανέμελο Σεπτέμβριο του 2008, ως τον φουρτουνιασμένο Σεπτέμβριο του 2015, μέσα σε οκτώ χρόνια δηλαδή, πήγαμε στις κάλπες εννέα φορές. Έξι γενικές, βουλευτικές εκλογές, δύο αυτοδιοικητικές και ευρωεκλογές κι ένα δημοψήφισμα, που όλοι προτιμούν να ξεχάσουν ότι έγινε. Εννέα κάλπες σε οκτώ χρόνια, έξι πρωθυπουργοί, εννέα υπουργοί οικονομικών. Ένα παγκόσμιο ρεκόρ, που δεν απειλείται εύκολα. Μας ωφέλησε; Εκ του αποτελέσματος, δεν πρέπει να ωφέλησε τη διαχείριση της οικονομικής κρίσης. Από τη βαρυσυννεφιά του 2007 περάσαμε στην καταιγίδα του 2009 κι από εκεί στον κατακλυσμό του Νώε. Ακόμη ψάχνουμε στεγνή κορυφή να δέσουμε.\nΤο καλοκαίρι του 2007 ο Γιώργος Αλογοσκούφης, Υπουργός Οικονομικών τότε, έφερε άσχημα νέα στον πρωθυπουργό του. Η ελληνική οικονομία, που μόλις είχε βγει από την ευρωπαϊκή επιτήρηση, έδινε σημάδια δημοσιονομικού εκτροχιασμού. Ο Καραμανλής, εν μέσω πυρκαγιών, με τις καμπάνες του δεκαπενταύγουστου να ηχούν, ανακοίνωσε εκλογές- με πρόθεση να κάνει μια διόρθωση οικονομικής πολιτικής, την οποία τελικά ανέβαλε.\nΑπό εκείνο τον ανέμελο Σεπτέμβριο του 2007, ως τον φουρτουνιασμένο Σεπτέμβριο του 2015, μέσα σε οκτώ χρόνια δηλαδή, πήγαμε στις κάλπες εννέα φορές. Έξι γενικές, βουλευτικές εκλογές, δύο αυτοδιοικητικές και ευρωεκλογές κι ένα δημοψήφισμα, που όλοι προτιμούν να ξεχάσουν ότι έγινε. Δέκα κάλπες σε οκτώ χρόνια, έξι πρωθυπουργοί, εννέα υπουργοί οικονομικών. Ένα παγκόσμιο ρεκόρ, που δεν απειλείται εύκολα.\nΕκ του αποτελέσματος, δεν πρέπει να ωφέλησε τη διαχείριση της οικονομικής κρίσης. Από τη βαρυσυννεφιά του 2007 περάσαμε στην καταιγίδα του 2009 κι από εκεί στον κατακλυσμό του Νώε. Ακόμη ψάχνουμε στεγνή κορυφή να δέσουμε. Δεν πρέπει να ωφέλησε ούτε την υγεία της δημοκρατίας, αν κρίνουμε από το γεγονός ότι τον Σεπτέμβριο του 2007 είχαν προσέλθει στις κάλπες περίπου επτάμισι εκατομμύρια πολίτες, ενώ τον Σεπτέμβριο του 2015 έδωσαν την ψήφο τους μόλις πεντέμισι εκατομμύρια. Χάσαμε, αποδιώξαμε έναν στους τέσσερις ψηφοφόρους, δύο εκατομμύρια μετόχους της δημοκρατίας, μέσα σε οκτώ χρόνια.\nΓι' αυτό, κατά την ταπεινή μου γνώμη, η αποψινή πολυσυζητημένη διαδήλωση των #παραιτηθείτε, μπορεί να είναι καλοδεχούμενη, ως κινητοποίηση πολιτών πρόθυμων να μετέχουν στα κοινά- αλλιώς, κατα τον Περικλή δεν θα ήταν φιλήσυχοι, αλλά άχρηστοι πολίτες. Αλλά το κεντρικό της σύνθημα και αίτημα, αυτό το «παραιτηθείτε», μου φαίνεται εντελώς εκτός τόπου και χρόνου.\nΑυτή δεν είναι παρά η άποψή μου.Την οποία μπορεί όποιος θέλει να αποδεχθεί ή να αποκρούσει. Όπως μπορεί να επιδοκιμάσει, να αποδοκιμάσει ή ν' αδιαφορήσει για την αποψινή διαδήλωση στην πλατεία Συντάγματος, την οποία οι κυβερνητικοί φαίνεται πως αποφάσισαν να αναδείξουν σε μέγα επικοινωνιακό γεγονός, για προφανείς και ευανάγνωστους λόγους, παίρνοντας προφανή ρίσκα. Αλλά αυτό το κυνήγι μαγισσών, η αναζήτηση σκοτεινών σχεδίων που σκοτεινοί κύκλοι στα σκοτεινά υφαίνουν, η ενοχοποίηση των προθέσεων, η νοσταλγία του φανατισμού, η δαιμονοποίηση του άλλου, οι χιλιάνικες κατσαρόλες των μεν και οι βενεζουέλες των δε - όλα αυτά μου φαίνονται ξένα προς το κλίμα μιας εποχής, όπου κυβέρνηση και αντιπολίτευση βρέθηκαν να συμπίπτουν στις βασικές παραδοχές της πολιτικής, έστω και αν διαφωνούν ριζικά σε όλα τα υπόλοιπα. Ασύμβατα μου φαίνονται και με το κοινό αίσθημα μιας κοινωνίας που- δεν ξέρω αν είναι ιδέα μου, αλλά- νιώθω πως βαρέθηκε να πολεμά συμβολικούς εμφυλίους πέντε χρόνια τώρα.\nPLUS: ΠΟΛΙΤΙΚΗ ΚΟΙΝΩΝΙΑ ΟΙΚΟΝΟΜΙΑ παραιτηθείτε συγκέντρωση Γιώργος Αλογοσκούφης Καραμανλής


Εβρίτης: Σύρραξη μεταξύ κουκουλοφόρων και ομάδων περιφρούρησης του ΠΑΜΕ\nΣύρραξη μεταξύ κουκουλοφόρων και ομάδων περιφρούρησης του ΠΑΜΕ\nΠρωτοφανής σύρραξη μεταξύ ομάδας κουκουλοφόρων και μελών του ΠΑΜΕ σημειώθηκε λίγο πριν τις 3 το μεσημέρι στο Σύνταγμα στη διάρκεια του μεγάλου συλλαλητηρίου των συνδικάτων.\nΟμάδα κουκουλοφόρων βγήκε ξαφνικά από την Καραγεώργη Σερβίας και ανέβηκε προς την πλευρά που βρίσκονται τα μεγάλα ξενοδοχεία της πλατείας Συντάγματος με σκοπό να επιτεθεί στην περιφρούρηση του ΠΑΜΕ.\nΟι νεαροί ανακατεύτηκαν με απεργούς και μέλη του κινήματος «Δεν πληρώνω», και άρχισαν να πετούν πέτρες, καδρόνια και βόμβες μολότοφ στα μέλη του ΠΑΜΕ που συμμετείχαν στην περιφρούρηση.\nΓια περίπου 40 λεπτά η πλατεία Συντάγματος στην πάνω πλευρά που βρίσκεται το Κοινοβούλιο, όσο και η οδός των ξενοδοχείων μέχρι τη Σταδίου, είχε μετατραπεί σε πεδίο μάχης με την Αστυνομία να απουσιάζει παντελώς.\nΜοναδική εξαίρεση, μία διμοιρία των ΜΑΤ, η οποία αρχικά -μόλις ξεκίνησε η σύρραξη- έκανε περιορισμένη χρήση χημικών και μετά αποσύρθηκε.\nΣύμφωνα με τις πρώτες πληροφορίες, υπάρχουν και τραυματίες, ενώ τουλάχιστον ένα άτομο έχει υποστεί σοβαρές κρανιο-εγκεφαλικές κακώσεις.\nΛίγο μετά τις 3:30 από την οδό Ερμού (στην κάτω πλευρά της πλατείας Συντάγματος) εμφανίστηκαν διμοιρίες των ΜΑΤ προκειμένου να αποκατασταθεί η τάξη.\nΣτην πάνω πλευρά της πλατείας αποκαταστάθηκε η τάξη με τα μέλη του ΠΑΜΕ να επανέρχονται στην αρχική τους θέση.\nΗ ένταση παραμένει στην κάτω πλευρά της πλατείας και κυρίως στην Ερμού και την οδό Φιλελλήνων, όπου βρίσκεται και το μπλοκ των ταξιτζήδων, με τους νεαρούς να πετούν πέτρες και άλλα αντικείμενα στους αστυνομικούς.\nΛίγο πριν τις 4 ένα ασθενοφόρο κατάφερε να μπει στην πλατεία Συντάγματος προκειμένου να παραλάβει τραυματία ή τραυματίες.\nΌπως είναι αναμενόμενο, απροσπέλαστο για τα οχήματα είναι το Κέντρο της Αθήνας.\nΣτη βασ. Σοφίας, έχει στηθεί σιδερένιος φράχτης από τα ξημερώματα της Πέμπτης, εν όψει της νέας συγκέντρωσης της ΓΣΕΕ και της ΑΔΕΔΥ.


histopia: Αλέξανδρου Σούτσος: Έκτακτε Διοικητή μου, πόσα γρόσια θησαυρίζεις;\nΑλέξανδρου Σούτσος: Έκτακτε Διοικητή μου, πόσα γρόσια θησαυρίζεις;\nTο σατιρικό ποίημα του Αλέξανδρου Σούτσου τοποθετείται χρονικά, όπως σημειώνεται στον τίτλο της πρώτης έκδοσης, το Μάιο του 1831 και φανερώνει τον τρόπο με τον οποίο η ρομαντική ποίηση παρεμβαίνει στην πολιτική και κοινωνική επικαιρότητα της εποχής της. Ο Ι. Καποδίστριας ήλθε στην χώρα με τις μεγαλύτερες προσδοκίες. Ωστόσο, αμέσως κατέλυσε το σύνταγμα του 1927, το δημοκρατικότερο σύνταγμα της εποχής εκείνης σε όλο τον κόσμο, ενώ σταδιακά συγκρότησε γύρω του με βάση ένα αυταρχικό καθεστώς ένα κρατικό σύστημα συναλλαγής. Στηρίχθηκε στο ρωσικό κόμμα, το αποκαλούμενο κόμμα των Ναππαίων, βάζοντας τα θεμέλια για το διεφθαρμένο ελληνικό μηχανισμό. Ο Αλέξανδρος Σούτσος, όπως και ο αδελφός του Παναγιώτης, αρχικά ήταν ένθερμοι υποστηρικτές του. Σύντομα όμως απογοητεύτηκαν και στράφηκαν εναντίον του. Οι αυταρχικές πρακτικές του δικτατορικού καθεστώτος Καποδίστρια, η τεράστια και οφθαλμοφανής διαφθορά στην μικρή επαναστατημένη ακόμα κοινωνία του ελληνικού κράτους, αλλά και η απαξίωση των αγωνιστών της επανάστασης συγκρότησαν μια ισχυρή αντιπολίτευση εναντίον του οδηγώντας στην δολοφονία του. Οι δολοφόνοι του Καποδίστρια χαρακτηρίστηκαν από πολλούς φλογερούς δημοκράτες της εποχής τυρρανοκτόνοι και συγκρίθηκαν με τους δολοφόνους του αρχαίου τυράννου Πεισίστρατου. Το συγκεκριμένο ποίημα του Σούτσου διδάσκεται σήμερα στα νέα ελληνικά του Γυμνασίου.\nΑναρτήθηκε από raskolnikov στις Τετάρτη, Μαρτίου 19, 2014\n(Αντι)μιλώντας στη σοβαρότητα. Μια απολύτως σοβαρή...\nΟ Πρώτος Παγκόσμιος Πόλεμος: Η αφετηρία ενός νέου ...\nΑλέξανδρου Σούτσος: Έκτακτε Διοικητή μου, πόσα γρό...\nΣΤΟΝ ΔΡΟΜΟ ΤΗΣ ΠΑΡΙΣΙΝΗΣ ΚΟΜΜΟΥΝΑΣ